Odbornici dali saglasnost za potpisivanje ugovora o pijaćoj vodi\nObjavljeno 06.02.2015. u 19h\nPuna dva sata trajala je vanredna sednica Skupštine grada Zrenjanina sa tri tačke dnevnog reda kojima su odbornici trebali dati saglasnost za potpisivanje ugovora između JKP „Vodovod i kanalizacija“ i beogradske firme „Gruppo Zilio“ kao jedinog ponuđača za uslugu prečišćavanja pijaće vode u Zrenjaninu.\nNakon niza smenjivanja i izlaganja odbornika za govornicom, kako onih iz vladajuće koalicije, tako i onih iz opozicije, data je saglasnost na predloženi dnevni red – Predlog Zaključka davanja izjave grada Zrenjanina za potrebe zaključivanja ugovora između JKP “Vodovod i kanalizacija“ i izabranog ponuđača po tenderu za javnu nabavku usluge prečišćavanja pitke vode, Predlog Zaključka u vezi obavezivanja grada Zrenjanina za otvaranje aproprijacije u Odluci o budžetu grada Zrenjanina u periodu trajanja ugovora između JKP “Vodovod i kanalizacija“ i izabranog ponuđača po tenderu za javnu nabavku usluge prečišćavanja pitke vode i Predlog Zaključka u vezi saglasnosti Skupštine grada Zrenjanina da “Vodovod i kanalizacija“ zaključi ugovor po tenderu za javnu nabavku usluge prečišćavanja pitke vode za grad Zrenjanin sa izabranim ponuđačem – zajednička ponuda Grupo Zillio SPA ogranak u Beogradu, Gruppo Zilio SPA doo Novi Sad, i Synertech doo, Beograd.\nOdbornici opozicije najpre nisu hteli da podrže predloge uz obrazloženje da javna nabavka nije bila dovoljno transparentna, te da imaju oskudne informacije o celom procesu. Postavljana su pitanja o visini cene vode, referencama beogradske firme Gruppo Zilio, mestima na kojima će biti vršene analize vode pa je tako još jednom u pitanje doveden cevovodni sistem zbog kog će voda na slavinama biti drugačijeg kvaliteta u odnosu na izvorište.\nI na ovoj sednici odbornici su podsećali jedne druge na prethodne vlasti i funkcije, spremnosti, stručnosti i znanju u decenijskom rešavanju problema pijaće vode.\nZavršno izlaganje gradonačelnika Čedomira Janjića smirilo je uzavrelu atmosferu u skupštinskoj sali, te su odbornici na kraju većinom glasova dali saglasnost na tražen dnevni red.\n– – Imali smo danas jednu kvalitetnu diskusiju i opozicije i pozicije, ali predlažem da „spustimo loptu“ da donesemo i treću odluku kojom ćemo ovlastiti direktora „Vodovoda i kanalizacije“ da potpiše ugovor sa izvođačem koji je ispunio sve uslove na tenderu, i samim tim učestvujemo u istorijskoj sednici Skupštine grada kada konačno na pravi način počinjemo da rešavamo možda jedan od najvećih problema grada Zrenjanina. Kada kažem Grad Zrenjanin mislim i na 22 naseljena mesta koja nekim prethodnim tenderima uopšte nisu tretirani. Potpisivanjem ovog ugovora kreće odbrojavanje tih osam meseci kako je predviđeno, i posle tog perioda građani će u svojim česmama imati zdravu pijaću vodu. U tom periodu gledaćemo da stvorimo uslove da se rade cevovodi do naseljenih mesta koja su u prvom „prstenu“ oko grada Zrenjanina i da oni dobiju tu istu zdravu pijaću vodu, a najkasnije u roku od dve godine. Ja mislim da danas radimo dobar posao za grad i građane i očekujem da svi podržimo ovu odluku, i siguran sam da će građani biti zadovoljni što smo mi ti koji rešavamo višedecenijski problem u gradu. Vi ste ta Skupština, ti odbornici koji će doneti odluku o rešavanju problema“, rekao je Janjić.\nZamenik gradonačelnika Saša Santovac pozvao je šefove odborničkih grupa na sastanak u ponedeljak 9. februara kako bi im pojasnio sve stavke javne nabavke i budućeg ugovora, a potpisivanje tog važnog dokumenta za grad i građane sa predstavnicima firme Gruppo Zilio, najavljen je za četvrtak 12. februar.\nTagovi:pijaca voda, Skupština grada, ugovor


Natural Wealth LUTEIN EKSTRA 30 gel kapsula cena, cene Srbija, prodaja Beograd Novi Sad Niš\nNatural Wealth LUTEIN EKSTRA 30 gel kapsula cene\nSastav: Jedna kapsula sadrži Količina Lutein (iz luteinskih estara) (sadrži prirodno prisutan zeaksantin u količini 0, 24 mg) 6 mg Standardizovani ekstrakt borovnice ( Vaccinium myrtillus, plod) (sadrži 25% antocijanozida) 20 mg Preporuka: Za zaštitu vida i zdravlja očiju Kod problema sa vidom, posebno senilne makularne degeneracije i katarakte Starijim osobama Kod naprezanja očiju, čitanja, pisan... specifikacija\nSastav: Jedna kapsula sadrži Količina Lutein (iz luteinskih estara) (sadrži prirodno prisutan zeaksantin u količini 0, 24 mg) 6 mg Standardizovani ekstrakt borovnice ( Vaccinium myrtillus, plod) (sadrži 25% antocijanozida) 20 mg Preporuka: Za zaštitu vida i zdravlja očiju Kod problema sa vidom, posebno senilne makularne degeneracije i katarakte Starijim osobama Kod naprezanja očiju, čitanja, pisanja, rada na računaru, preciznih poslova Lutein extra se preporučuju kod: DIJABETES STARIJE ŽIVOTNO DOBA VID Nacin uzimanja: Odrasli uzimaju jednu (1) gel kapsulu dnevno, najbolje uz obrok\nEPonuda nije internet prodavnica već Vam omogućava da brzo i lako nađete Natural Wealth LUTEIN EKSTRA 30 gel kapsula po najjeftinijoj ceni. Naš cilj je da kupci budu što bolje informisani o ponudi Natural Wealth LUTEIN EKSTRA 30 gel kapsula na tržištu Srbije. Vrlo lako nalazite željeni proizvod za kategoriju Apoteka cene, ne morate da lutate od sajta do sajta za Natural Wealth Apoteka, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Natural Wealth LUTEIN EKSTRA 30 gel kapsula sa PRODAVCEM. EPonuda ne može da garantuje potpunu tačnost specifikacije i slika za Natural Wealth LUTEIN EKSTRA 30 gel kapsula. Pre kupovine, podatke za Natural Wealth LUTEIN EKSTRA 30 gel kapsula proverite na sajtu PROIZVOĐAČA.


Kvalifikacije za SP 2022 u fudbalu: Srbija - Azerbejdžan - Dan u Beogradu\nNaslovna » Izlasci » Sport » Kvalifikacije za SP 2022 u fudbalu: Srbija – Azerbejdžan\nFSS: Kvalifikacije za SP 2022 (Srbija - Azerbejdžan)\nAh Neša 5. oktobar 2021. Sport, TV i online program Postavite komentar\nTri dana pre utakmice u Beogradu, Srbija igra u gostima protiv Luksemburga. Ukoliko naša reprezentacija pobedi velika je mogućnost da će izboriti bar mesto u baražu za Svetsko prvenstvo u Kataru 2022. godine.\nOrlovima posle ova dva meča predstoji još samo prijateljski meč sa Katarom (11. novembar) i meč protiv Portugalije u poslednjem kolu kvalifikacija (14. novembar).\nNa Mundijal u Katar idu pobednici svih deset evropskih kvalifikacionih grupa, a drugoplasirane selekcije, uz dve ekipe iz Lige nacija, boriće se za plasman kroz baraž, u kome će postojati tri grupe od po četiri tima, koje čekaju polufinale i finale doigravanja.\nDa podsetimo, i reprezentacija Srbije do 21 godine u utorak, 12. oktobra, na stadionu Partizana igra kvalifikacionu utakmicu za plasman na Evropsko prvenstvo protiv reprezentacije Francuske (18.30, prenos TV Arena sport).\nKvalifikacije za SP 2022 u Kataru – raspored i trenutna tabela\nAzerbejdžan – Irska… 18.00\nLuksemburg – Srbija… 20.45\nSrbija – Azerbejdžan… 20.45\nPortugalija – Luksemburg… 20.45\nAzerbejdžan – Luksemburg… 18.00\nIrska – Portugalija… 20.45\nPortugalija – Srbija… 20.45\nLuksemburg – Irska… 20.45\nSrbija – dosadašnji rezultati\nSrbija – Irska… 3:2\nSrbija – Portugalija… 2:2\nAzerbejdžan – Srbija… 1:2\nSrbija – Luksemburg… 4:1\nIrska – Srbija… 1:1\nPortugalija… 5 (4-1-0) 11:4 13\nSrbija… 5 (3-2-0) 12:7 11\nLuksemburg… 4 (2-0-2) 5:8 6\nIrska… 5 (0-2-3) 5:8 2\nAzerbejdžan… 5 (0-1-4) 3:9 1\nTagoviazerbejdžan fudbal izlasci kvalifikacije za sp leto u beogradu reprezentacija srbije sport stadion rajko mitić tv i online program tv nova s tv program\nPrethodni Sahrane i kremacije u Beogradu, 6. oktobar 2021.\nSledeći Beogradski Šopen Fest: Dani Frederika Šopena u Beogradu, Novom Sadu i Kragujevcu


PETA PRIVREDNA IZLOŽBA "EKSPO RUSIJA SRBIJA 2018"\nPeta privredna izložba "Ekspo Rusija Srbija 2018" će biti održana 14. marta 2018, od 10:00 časova, Kongresni centar hotela "Metropol Palace", Beograd.\nIzložba će se održati uz podršku Međuvladinog srpsko-ruskog komiteta za trgovinu, ekonomsku i naučno-tehničku saradnju, granskih ministarstava Rusije, Srbije, Trgovinskog predstavništva Rusije u Srbiji, Ambasade Rusije u Srbiji, Ambasade Srbije u Rusiji, Trgovinsko-industrijske komore Rusije, Privredne komore Srbije i Ruskog centra za nauku i kulturu u Srbiji "Ruski dom".\nCilj izložbe je jačanje trgovinskih veza i strateškog partnerstva Srbije i Rusije uključujući zemlje Jugoistočne Evrope.\nNa petoj izložbi će biti predstavljene različite grane industrije, kao što su građevinarstvo, energetika, tehnologije za uštedu energije, industrija nafte i gasa, mašinogradnja, metalurgija, vazdušni i železnički saobraćaj, turizam, poljoprivredno-industrijski kompleks, prehrambena industrija, rudarstvo, visokotehnološke i inovativne grane, bankarstvo, telekomunikacije, medicina, farmacija i obrazovanje.\nU okviru izložbe će biti održan i niz susreta i diskusija na kojima će biti razmotrene mogućnosti daljeg unapređenja rusko-srpske saradnje. Svoju delatnost će predstaviti nekoliko stotina srpskih i ruskih kompanija iz svih privrednih oblasti, što će doprineti uspostavljanju novih poslovnih kontakata.\nKao i predhodnih godina, srpskim kompanijama će se pružiti mogućnost da izlože svoje proizvode i učestvuju na poslovnim razgovorima sa ruskim kompanijama.\nZainteresovani za učešće prijavljuju se za izložbu na sajtu organizatora "ZARUBEŽ-EKSPO" http://zarubezhexpo.ru/regvisiters\nAkopov Mihail Ivanovič\nT: 069 177 55 70


Grad Zrenjanin - Sjajan novogodišnji koncert Zrenjaninske filharmonije (10 fotografija)\nPočetna / Sjajan novogodišnji koncert Zrenjaninske filharmonije (10 fotografija) /\nSjajan novogodišnji koncert Zrenjaninske filharmonije (10 fotografija)\nMesto više tražilo se sinoć u Kulturnom centru Zrenjanina za novogodišnji koncert Zrenjaninske filharmonije. Više od pedeset muzičara, pod dirigentskom palicom Aleksandra Kojića, priredilo je ovdašnjoj publici sjajan kulturni događaj, a ona ih je za to nagradila dugotrajnim aplauzom i sa nekoliko “biseva”. Prigodni, novogodišnji repertoar, obuhvatio je nezaobilazna dela majstora valcera Johana Štrausa, ali i odabrane teme Čajkovskog, Sen Sansa, Bizea, Ofenbaha i drugih kompozitora. Poput čuvenog novogodišnjeg koncerta u Beču, publika je aktivno učestvovala u izvođenju popularnog “Radeckog marša” Johana Štrausa starijeg, koji je potom izveden i na “bis”.\nZrenjaninskoj filharmoniji pridružili su se i Višnja Popov, mecosopran, rođena Zrenjaninka, solista opere Narodnog pozorišta iz Beograda, kao i solisti Baleta Srpskog narodnog pozorišta u Novom Sadu Milena Krkotić i Milan Ivan. Devojčica Nevena Stankov izmamila je aplauze interpretacijom poznate božićne pesme Maraje Keri “All I Want for Christmas Is You”.\nNakon letošnjeg nastupa na Trgu slobode u Zrenjaninu, koji je pratilo skoro 20 hiljada gledalaca, Zrenjaninska filharmonija je i sinoćnim koncertom potvrdila visok umetnički kvalitet i u potpunosti opravdala veliko interesovanje publike za ovaj događaj.\nZrenjaninska filharmonija osnovana je daleke 1899. godine. Radila je do 1956. godine, da bi, zaslugom Romana Bugara, bila obnovljena 2014. godine. Naredne godine realizuje koncert sa proslavljenim operskim pevačem Željkom Lučićem i velikim koncertom u okviru “Dana piva” otvara novi Trg slobode u Zrenjaninu. Sjajni utisci sa tog koncerta doprineli su da filharmonija i naredne dve godine prva nastupi na istom koncertnom prostoru, što je već postala tradicija najveće gradske manifestacije.\nSinoćnjem koncertu u prepunoj sali Kulturnog centra Zrenjanina prisustvovali su i čelnici Grada Zrenjanina - gradonačelnik Čedomir Janjić, zamenik Saša Santovac, predsednik Skupštine grada Oliver Mitrović, pomoćnici gradonačelnika Dragan Ćapin i Simo Salapura, kao i brojne druge zvanice.


Ona je ukazala da Crna Gora vodi dobru politiku u oblasti poljoprivrede i ruralnog razvoja i da ima kapacitete za ispunjavanje veoma zahtjevnih obaveza u procesu pristupanja.\n"Ipak, pred nama su veliki izazovi i još mnogo toga treba da urade i poljoprivredni proizvođači i stručne službe Ministarstva kako bi u momentu pristupanja Evropskoj uniji (EU) bili spremni da sprovodimo Zajedničku poljoprivrednu politiku", rekla je Stolica.\nU Poglavlju 11 - poljoprivreda i ruralni razvoj, akcenat se, prema riječima Stolice, stavlja više na izgradnju sistema za primjenu procedura i pravila Zajedničke poljoprivredne politike, nego na samo donošenje propisa.\nOna je saopštila da je najvažnije da se procedure uvode postepeno, jer je to najbolji način da administracija koja kreira i sprovodi nove procedure, ali i proizvođači koji treba da ih se pridržavaju, imaju mogućnost da se na vrijeme prilagode i pripreme za punu primjenu EU politike u toj oblasti.\n"Proizvođači u tom pravcu imaju podršku države i značajnu podršku iz pretpristupnih fondova EU", Ukazala je Stolica.


beogradski metro Arhive - Srbija Vesti\nOznaka: beogradski metro\nŠapić: Pitanje energenata rešavaće se na nacionalnom nivou ali Beograd mora da ima sistem da odgovori\nGradonačelnik Beograda Aleksandar Šapić kazao je da će se pitanje energenata rešavati na nacionalnom nivou ali da grad mora da ima spreman sistem, da uradi sve da se kriza što manje oseti. Šapić je za današnji list „Kurir“ kazao da je najvažnije da Gradska uprava uradi sve kako bi gradjani krizu što manje osetili. „To […]\nVučić: Obilaziću gradilište metroa svake nedelje\nPredsednik Srbije Aleksandar Vučić obišao je danas radove na projektu izgradnje infrastrukture i nasipanja platoa za depo beogradskog metroa na Makiškom polju i najavio da će to gradilište obilaziti svake nedelje. Radovi su počeli 22. novembra, ali bez prisustva državnih i gradskih zvaničnika jer su u to vreme na toj lokaciji ekološka udruženja protestovala kako […]\nSavez 90/Zelenih Srbije: Gradnja depoa metroa na Makišu ugrožava vodosnabdevanje Beograda\nSavez 90/Zelenih Srbije apelovao je danas na beogradske vlasti da obustave izgradnju depoa za metro na prostoru Makiša jer se time kako su naveli, ugrožava vodosnabdevanje glavnog grada. Iz tog saveza su ocenili da najavljena urbanizacija Makiša i svaka radikalna intervencija na tom prostoru „direktno ugrožava kvalitet vode koja se zahvata bunarima iz aluvijona reke […]\nPočeli radovi u okviru projekta izgradnje beogradskog metroa\nMinistar finansija u Vladi Republike Srbije Siniša Mali izrazio je danas zadovoljstvo zbog početka radova na Makiškom polju u okviru projekta izgradnje beogradskog metroa, najavivši da će prva linija biti završena 2028, a druga 2030. godine. Mali je, gostujući na Televiziji Pink, ukazao na veliki značaj koji ovaj projekat ima za građane Beograda i Srbije, a posebno za stanovnike […]


Predstavnici Udruženja poslodavaca Federacije BiH (FBiH) i šest sindikata iz realnog sektora potpisali su Zajedničku platformu za vođenje socijalnog dijaloga.\nIz Udruženja poslodavaca su naveli da je time pokazano da su spremni da odmah započnu pregovore o povećanju minimalne plate jer je neprihvatljiva situacija u kojoj ona ne postoji.\nPotpisivanjem platforme, kako su naveli, poslali su jasnu poruku da sindikat i poslodavci imaju zajedničke interese, te da će u njihovom ostvarenju jedinstveno nastupati prema izvršnoj i zakonodavnoj vlasti radi rasterećenja privrede i stvaranja boljih uslova za radnike.\nPredsjednik Samostalnog sindikata šumarstva, prerade drveta i papira u FBiH Lejla Ćatić rekla je da potpisivanje Zajedničke platforme predstavlja prvi, ali veoma značajan korak u pravcu rješavanja problema statusa radnika.\n“Tu, prije svega, mislim na kolektivne ugovore, jer u ovom trenutku nemamo nijedan potpisan kolektivni ugovor, čemu je dobrim dijelom kumovala pandemija koronavirusa. Prioritetna pitanja koja ćemo rješavati u narednom periodu tiču se i najniže plate, ali i rada Ekonomsko-socijalnog vijeća za FBiH”, istakla je Ćatićeva.\nPredsjednik Udruženja poslodavaca Adnan Smailbegović ponovio je da se u dokumentu, koji su danas potpisali, obavezuju na zajednički rad i usaglašavanje stavova o ključnim pitanjima.\nIz Udruženja su naveli da je platforma osnova za uspostavljanje stalne koordinacije aktivnosti između Udruženja i granskih sindikata realnog sektora, kao i da je otvorena za pristupanje i drugih granskih sindikata.\nTags\t#UPFBIH\t#Zajednička platforma za vođenje socijalnog dijaloga


Tanjug 16. septembra 2021. 18:41\nMOSKVA – U Rusiji sutra počinju trodnevni parlamentarni i regionalni izbori.\nIzbori za 450 poslanika Dume biće održani od 17. do 19. septembra.\nPoslanici se biraju na petogodišnji mandat po mešovitom izbornom sistemu: 225 poslanika bira se sa stranačkih lista i još 225 iz jednomandatnih izbornih jedinica u jednom krugu.\nPored toga, devet ruskih regiona biraće guvernere, 39 regiona – zakonodavna tela, a birači u 11 gradova biraće novi sastav gradskih skupština.\nNa izborima će učestvovati 14 stranaka.\nProcenjuje se da će odnos snaga u Državnoj Dumi nakon izbora verovatno ostati nepromenjen.\nOčekuje se da će „Jedinstvena Rusija“ ostati najjača snaga, dok će ostale stranke koje su do sada bile zastupljene u Dumi – komunisti, desničarska populisticka LDPR i levičarska nacionalistička „Pravedna Rusija – za istinu“, takođe, ponovo ući u Dumu.\nIpak, moglo bi doći do velikih promena u vlasti.\nDok su prema anketama, komunisti na oko 20 odsto podrške, vladajuća partija Vladimira Putina bori se sa istorijski niskim rezultatom. Čak je i državni istraživački institut VZIOM uočio da je „Jedinstvena Rusija“ u jednom trenutku skliznula ispod 30 odsto podrške.\nIpak, neposredno uoči izbora, njen konačni rezultat procenjen je na oko 42 procenta, ali i to bi bio pad za više od 10 procenata u odnosu na 2016. godinu.\n„Jedinstvena Rusija“ je na nezadovoljstvo birača odgovorila novim rukovodstvom.\nTa stranka po prvi put ne nastupa sa partijskim liderom i bivšim premijerom Dmitrijem Medvedevim, već sa popularnim ministrom odbrane Sergejem Šojguom.\nMinistar spoljnih poslova Sergej Lavrov, takođe, bi trebalo da privuče glasače.\nVladajuća partija očekuje i dodatne glasove od oko 600.000 građana na istoku Ukrajine u saoproglašenim proruskim republikama koji su dobili ruske pasoše i dozvoljeno im je da glasaju u susednim oblastima Rusije, kao i putem interneta.\nNekoliko nedelja pre izbora, bilo je i jednokratnih isplata za penzionere i takozvane „silovike“, što je u Rusiji izraz za one koji rade u vojsci, policiji i službama bezbednosti.\nZapadni mediji prenose da je sud u Moskvi zabranio internet-pretraživacima, američkom Guglu i ruskom Jandeksu, da u rezultatima pretrage povežu izraz „Pametno glasanje“, projekat opozicionog političara Alekseja Navaljnog koji je u zatvoru.\nNavaljni je poslednjih godina uspeo da zabeleži uspehe s akcijom „Pametno glasanje“, na primer 2019, na izborima za parlament grada Moskve: opozicioni kandidati osvojili su tada gotovo polovinu direktnih mesta, a kandidat „Jedinstvene Rusije“ izgubio je od jednog komuniste.\nMoskva je, sa svoje strane, saopštila da poseduje neoborive dokaze za uplitanje SAD u pripreme i održavanje izbora za Državnu dumu.\nPo prvi put od 1993. u Rusiji neće biti posmatrača iz Organizacije za evropsku bezbednost i saradnju (OEBS).\nZbog pandemije korone, Rusija je želela da pozove samo 60 posmatrača, a OEBS je nameravao da pošalje 500 i na kraju se odlučio protiv misije.\nU najvećoj zemlji na svetu iz Evrope će izbore pratiti samo predstavnici Parlamentarne skupštine Saveta Evrope, ukupno pet osoba.


Miletić: SAD ne pridaju veliki značaj dijalogu, sastanak Hisenija i Palmera verovatno neformalan - Kosovo Online\n4. Avgust 2020. • 12:12\nPrema njegovim rečima, SAD ne pridaju preveliki značaj dijalogu koji se vodi pod okriljem EU, niti insistiraju da učestvuju u njemu. Prate ga sa distance, a predstavnici Albanaca nemaju tu podršku koju neprestano očekuju i na koju računaju.\nFotografija nakon sastanka sa izaslanikom Stejt Departmenta za Balkan Metjuom Palmerom, koja je slikana ispred Kapitol hila, može da ukaže da sastanak u Vašingtonu nije bio formalnog karaktera, ocenjuje Miletić.\nImajući u vidu da je Stejt Department daleko od mesta na kom su se Hiseni i Palmer fotografisali, postoji sumnja da je sastanak održan u formalnom karakteru u Palmerovoj kancelariji, te da "možda Palmer ima neku skrivenu agendu za Albance, koju saopštava u četiri oka", ukazuje on.\nMiletić smatra da je vrlo moguće da Palmer nije imao odobrenja za formalan sastanak, pa nije nemoguće da su se onda sreli neformalno, jer se poznaju od ranije, a verovatno su, kako dodaje, intervenisali i albanski lobisti.\nMiletić je ukazao, da se Palmer do sada nigde nije zvanično oglasio povodom ovog sastanka.\n"Hiseni intepretira Palmerovu izjavu i objašnjava kako Amerika podržava pregovore. Mi dobro znamo Palmerove nastupe kada je u Prištini na univerzitetu proklamovao da su oni na pravom putu i da je samo pitanje trenutka kad će Srbija da prizna prostor Kosova i Metohije. Znamo da je njegovo delovanje u regionu uvek bilo tiho. Blago priča, tako se postavlja, a vrlo oštre i negativne poruke uvek šalje", podstio je Miletić.\nOn kaže, da pošto je Palmer neko koga Albanci odlično poznaju, i pošto je skrajnut dolaskom Ričarda Grenela, onda su mu je "pronađen posao" da se vidi sa Hisenijem. Smatra da Priština posetom pokazuje da zapravo traži dodatni oslonac.\nTakođe, kako dodaje, kroz susret Hisenija i Palmera može se videti da je vreme ucenjivanja Srbije prošlo, kao i vreme kada su SAD bezrezervno podržavale Albance.\n"Nikada se više neće vratiti ona politika SAD koja neće uvažavati Srbiju. Mnogo se geopolitičkih promena desilo, a i Srbija se značajno promenila. Činjenica da Pompeo nije hteo da se vidi sa njima, ukazuje da su u haosu. Ovo su signali i nemoći", rekao je Miletić.\nDejan Miletić Skender Hiseni Sjedinjene Američke Države\nBas sam se pito... Gde si do sada Boga ti\nPa ko si ti da priqash za to ti si analist sputnika racist analist ncnc\nRizvanoli upozorava na rast cena električne energije tokom zime


Pajtić: Regionalizacija nije opasnost | Autonomija\nPajtić: Regionalizacija nije opasnost\nSamo regionalizacija zasnovana na etničkom principu jeste opasna\nPredsednik Demokratske stranke Bojan Pajtić poručio je danas u Nišu da u ovom trenutku ne postoji bolja ekonomska, politička, bezbednosna i kulturološka alternativa od Evropske unije i da taj proces treba da se nastavi kako bismo „upodobili svoju državu, sistem vrednosti i institucije onome kako to izgleda u razvijenijim, uspešnijim državama“.\nPajtić je prilikom razgovora sa članovima stranke naglasio da postoji spremnost da se kroz podršku Kancelarije za evropske poslove omogući svim onima koji su zainteresovani da koriste evropske fondove i da to nisu samo lokalne samouprave, državne institucije, već da su to i nevladine i studentske organizacije.\n„Proces regionalizacije dovešće do toga da ćete imati kancelariju i u Briselu na mestima na kojima se donose odluke o evropskim fondovima“, rekao je Pajtić i podvukao da su Srbiji neophodi jasni propisi, a da se problemi rešavaju na što manje adresa.\nOn je naveo i, kako se navodi u saopštenju DS, da je Srbija asimetrično regionalizovana država, a da se regionalizacija često doživljava kao opasnost.\n„Proces evropskih integracija podrazumeva da na nivou regija morate stvarati administrativni kapacitet da biste koristili evropske fondove i sredstva. Vojvodina koristi skoro 90 odsto IPA fondova, dakle fondova prekogranične saradnje. Ima institucionalni kapacitet da privuče te fondove. Apsurdno je razmišljati o regionalizaciji ili decentralizaciji kao opasnosti ako je zasnovana na privrednom, teritorijalnom principu“, poručio je Pajtić.\nKaže i da samo regionalizacija zasnovana na etničkom principu jeste opasna, „ako imate regionalizaciju u Srbiji koja nije zasnovana na principu manjine čvrsto rešene da se otcepi nemate opasnost od regionalizacije“.\n„Sve regije u kojima postoji secesionistički princip su regije gde većinu čini manjina u odnosu na većinski narod“, rekao je Pajtić.


Tag / ŽOK Vakifbanka / Vesti online\nNišta novo - Milena Rašić svetski šampion!\nSrednji bloker srpske reprezentacije Milena Rašić, i Vakifbank osvojili su 12. Svetsko klupsko prvenstvo za odbojkašice koje se igralo u kineskom Šaoksingu, turski tim je u finalu pobedio...\nMilena Rašić opet u finalu, Tijana Bošković u meču za treće mesto\nIstanbulski timovi u kojima igraju dve naše odbojkašice, obe svetske prvakinje, imali su različitu sreću u polufinalu Svetskog klupskog prvenstva u Šaosingu (Kina).\nPosle Superkupa i Kupa Turske kapiten odbojkaške reprezentacije Srbije Milena Rašić uvećala je ovosezonsku kolekciju trofeja osvojivši novu titulu ove zemlje. Njen Vakifbank je u petom meču...\nMilena Rašić prvakinja sveta sa Vakifbankom\nMilena Rašić je posle osvajanja evropske titule sa turskim Vakifbankom pobedila i na klupskom Svetskom prvenstvu, pošto je u velikom finalu savladana brazilska Reksona - 3:0 (25:19, 25:21, 25:21).\nBrakočević: Želim titulu Lige šampiona\nSrpska odbojkašica, korektor turskog Vakifbanka, Jovana Brakočević izjavila je danas da je cilj njene ekipe da na finalnom turniru u Istanbulu predstojećeg vikenda osvoji Ligu šampiona.


KAKVA JE PERSPEKTIVA ZEMLJE U KOJOJ SE SA TOLIKO RAVNODUŠNOSTI GLEDA\nNA SREBRENIČKU TRAGEDIJU?\nValjevo, 13. juli 2011.\nNa trećoj ovogodišnjoj tribini na kojoj je predstavljeno glasilo Helsinškog odbora, "Helsinška povelja", održanoj u valjevskom Centru za kulturu "Abrašević" uvodničari su bili glavna urednica Seška Stanojlović, istoričarka Latinka Perović i sociolog iz Helsinškog odbora Ivan Kuzminović.\nGovoreći o uređivačkom konceptu Povelje, koji je dosledan u negovanju kulture sećanja, kao važnog dela tranzicione pravde, Seška Stanojlović je skrenula pažnju publike na pojedine tekstova objavljene u najnovijem dvobroju (151-152). Posebno je izdvojila ceo tematski blok o hapšenju i izručenju Hagu za genocid optuženog Ratka Mladića. Kao jedan od najupečatljivijih i najpotresnijih u tom bloku pomenula je tekst dopisnice iz Sarajeva Irene Antić, baziran na tragičnim ispovestima dve srebreničke majke koje su upravo 11. jula ove godine sahranile svoje sinove, koje su poslednji put videle pre 16 godina. Iz bogatog sadržaja izdvojila je i neverovatnu ispovest anonimnog bivšeg pripadnika zloglasnih "Crvenih beretki" koji je u proleće 1999. godine u Đakovici na Kosovu imao zadatak da snajperom usmrti novinarku BBC, Džeki Roland. Kao vredne izuzetne pažnje Seška Stanojlović je čitaocima preporučila i tekst Latinke Perović, pisan povodom 100-godišnjice rođenja višedimenzionalnog revolucionara, komunističkog lidera i komunističkog otpadnika, pisca i mislioca Milovana Đilasa i ekonomsku analizu "cene nacionalizma", Vladimira Gligorova.\nLatinka Perović je, takođe, uvodnu reč fokusirala na uređivački profil Povelje, kao glasila koje ne pojednostavljuje stvari, već analizira njihovu kompleksnost, što posebno važi za suštinsko istraživanje i objašnjavanje istorijskog sunovrata srpske intelektualne i političke elite na kraju XX veka. Naglašavajući da istinski bilans tog razdoblja ni 12 godina nakon poslednjeg rata još nije napravljen Latinka Perović je rekla da je, u izvesnom smisli, Srbija i dalje u mentalnom sukobu sa svetom i da nakon dvovekovnog istrajavanja na velikodržavnom nacionalnom projektu definitivno mora da promeni svoje prioritete. Takođe je skrenula pažnju i na činjenicu da aktuelna državna politika i sada nije uverljiva, pogotovo kada je reč o regionu i to ilustrovala ponašanjem vlasti i prema BiH i prema Crnoj Gori.\nIvan Kuzminović je pažnju prisutnih privukao potresnim slučajem jednog mladića (iz Niša) koga je policija greškom ubila, a nakon toga godinama nastojala da taj tragičan događaj zataška. Tim karakterističnim primerom Kuzminović je zapravo naglasio potrebu suštinske reforme aparata državne prinude, uključujući i pravosuđe. Kako je rekao, reforme se više ne mogu odgađati, jer će u protivnom Srbija (p)ostati duboko siromašno i duboko nesrećno društvo.\nSva tri izlaganja su naišla na veoma dobar prijem kod prisutnih, od kojih je velika većina izrazila svoje slaganje sa uvodničarima. Više kroz vlastite komentarima nego postavljanjem pitanja, oni su iskazivali zabrinutost za perspektivu Srbije u situaciji kada se, na primer, sa toliko ravnodušnosti doživljava srebrenička tragedija. Posebno je potenciran problem odsustva potencijala sadašnje političke elite za odlučniji zaokret na trasiranju evropskog puta Srbije, a ta je elita, kako su zaključili prisutni, "najbolje što imamo".


Irački parlament pokrenuće uskoro inicijativu za smenu Nurija al Malikija\nIrački parlament pokrenuće uskoro inicijativu za smenu premijera Nurija al Malikija, pošto vlada nije uspela da reši najveće probleme koji potresaju državu. Nova inicijativa za smenu Al Malikija, kako ocenjuju analitičari, predstavlja najveći izazov za proameričkog premijera, čiju vladu cinici nazivaju "grupom predstavnika različitih milicija" bez stvarnih želja ili mogućnosti da pozitivno utiče na život Iračana.\nZahtev za smenu iračkog premijera podneće koalicija sunitskih partija u sastavu "iračkog projekta", tražeći da nesposobnu vladu Al Malikija smene stručnjaci, izabrani prema sposobnostima i znanju radije nego prema partijskoj pripadnosti. Još veću brigu u kabinetu iračkog premijera izaziva opozicija u redovima njegove, Dava partije.\n"Mislim da nema nikakve strategije, zbog čega su ljudi postali očajni. Možete živeti bez struje i benzina, ali ne možete živeti bez nade", kazao je poslanik iz redova Dava partije Fali al Fajda.\nZvaničnici u Vašingtonu, od početka godine, u nekoliko navrata "glasno su razmišljali" o smeni Al Malikija. Njegova vlada pokazala se neuspešnom u važnim političkim projektima, uključujući početak procesa pomirenja, preraspodele prihoda od nafte, kao i zaustavljanje sukoba šiita i sunita.\nInicijativa za smenu iračkog premijera usledila je nekoliko dana pošto su zvaničnici administracije u Vašingtonu priznali da Bagdad ni izbliza neće ispuniti seriju standarda koje im je predsednik Džordž Buš predstavio kao uslov dalje američke podrške.


Komora - O nama\nKomora je mesto susreta gde poslodavci i zaposleni ostvaruju zajednički uspeh. Mesto koje u potpunosti razume sve interesne strane radnih odnosa u privrednim subjektima u Srbiji koje je sabirni centar glasa zaposlenih/radnika i poslodavaca i kao tako je najznačajniji i najstručniji subjekt kada se traže rešenja za probleme koji proizilaze iz rada i radnih odnosa.\nKomora je nezavisna, profesionalna organizacija koja već sada okuplja preko tri stotine ljudi iz oblasti menadžmenta i koji rade u više od 200 organizacija širom Srbije.\nU svom radu, Komora se rukovodi sledećim vrednostima: uvažavanje, etičnost, odgovornost, kompetentnost, participativnost, transparentnost, proaktivnost i podržavanje.\nKomora teži dostizanju profesionalnih standarda u menadžmentu ljudskih resursa koji se temelje na poštovanju etičkih načela, razvoju kompetencija profesionalaca i obezbeđivanju sistema kvaliteta stručnog rada zasnovanog na odgovornosti i znanju. Takođe, Komora zastupa interese zaposlenih koji rade u ovoj struci, tačnije svojih članova i teži zagovaranju javnih politika u interesu stručnih radnika, kako bi se obezbedio visok kvalitet radnih odnosa u Srbiji.\nProgramska orjentacija Komore menadžera ljudskih resursa Srbije zasniva se, pre svega na Statutu Komore. Aktivnost Komore biće usmerena u tri pravca i to:\nUnapređenju kvaliteta stručnog rada\nZagovaranju i zastupanju\nUnapređenju resursa Komore\nProgram rada Komore menadžera ljudskih resursa zasnovan je na:\nZakonu o udruženjima\nPravilniku o bližim uslovima za izdavanje, obnavljanje ili oduzimanje licence članovima Komore menadžera ljudskih resursa Srbije\nPravilniku o kontinuiranoj edukaciji\nProgramske aktivnosti Komore usklađivaće se sa najavljenim izmenama zakona i drugih podzakonskih akata, pre svega sa Zakonom o radu.\nU narednom periodu, Komora će svoj rad zasnivati na principima i načelima Etičkog kodeksa Komore menadžera ljudskih resursa Srbije, jačajući na taj način profesionalne kapacitete stručnih radnika. Tokom narednih godina, Komora će nastaviti saradnju sa dosadašnjim partnerima, ali će težiti uspostavljanju novih partnerskih relacija sa relevantnim organizacionim i društvenim akterima aktivnim na polju upravljanja ljudima to jest menadžmenta ljudskih resursa, posebno sa resornim ministarstvom, Privrednom komorom Srbije, naučno obrazovnim institucijama, strukovnim udruženjima i razvijati multisektorsku saradnju u zemlji i regionu.\nNaša misija je da razvojem, unapređenjem prakse menadžmenta ljudskih resursa i povećanjem ljudskog potencijala u organizacijama u Republici Srbiji damo punu podršku, podignemo značaj i organizaciono ojačamo ljude koji se bave ovom strukom i time doprinesemo unapređenju radnih odnosa.\nNaša vizija je da izgradimo sistem rada i radnih odnosa u Srbiji koji će zadovoljavati interese svih učesnika u njemu. Organi Komore su:\nSkupština, kao najviši organ Komore obavlja poslove i zadatke u skladu sa zakonom i opštim aktima Komore.\nUpravni odbor utvrđuje poslovnu politiku Komore i izvršava odluke Skupštine. Članovi Upravnog odbora su:\nNadzorni odbor je organ koji vrši kontrolu rada direktora Komore, Upravnog odbora Komore i materijalno finansijskih poslova Komore.\nDirektor Komore je inokosno-poslovodni organ koji rukovodi radom Komore i radom Stručne službe Komore.\nDirektor Komore je Doc. dr Srećko Stamenković\nEtički odbor Komore menadžera ljudskih resursa Srbije je stručno telo Komore koje bira Skupština Komore iz redova svojih članova, a koji prati da li se rad iz menadžmenta ljudskih resursa i radnih odnosa zasniva na načelima profesionalne etike.\nEtički odbor u saradnji sa Upravnim odborom utvrđuje predlog kodeksa profesionalne etike menadžera ljudskih resursa i predlaže isti Komori na usvajanje.\nU obavljanju poslova iz svog delokruga Etički odbor sarađuje naročito sa drugim stručnjacima iz oblasti upravljanja ljudskim resursima, poslovnim i akademskim institucijama, kao i drugim subjektima, u zemlji i inostranstvu za rešavanje izazova u upravljanju ljudima koji utiču na efikasnost i održivost svojih organizacija.\nZa uspešno obavljanje zadataka iz delokruga Komore, Stručni savet je savetodavni organ Komore, koji čine ugledni i dokazani stručnjaci iz oblasti menadžmenta ljudskih resursa koji su dali svoj doprinos u razvijanju radnih odnosa i menadžmenta ljudskih resursa.\nStručna služba Komore je zadužena za postizanje kvalitetnih rezultata u realizaciji programa rada Komore, unutrašnju organizaciju Komore uvažavanje načela stručnosti, funkcionalnosti, racionalnosti i ekonomičnosti rada.\nČlanovi Komore mogu biti sve osobe koje rade neke od poslova iz oblasti menadžmenta ljudskih resursa, upravljanja ljudima ili su zainteresovani za tu delatnost i profesiju.


Početak/Društvo/Uređenje trotoara u Obrenovićevoj kod Margera biće završeno za dve nedelje\nU toku su radovi na uređenju trotoara u Obrenovićevoj ulici kod Margera koji će, prema rečima Miloša Miloševića, pomoćnika gradonačelnika Niša biti završeni za 15 dana. Milošević dodaje da će u narednom periodu biti uređeni trotari na Bulevaru 14. oktobar, zatim u Prijezdinoj ulici.\n“Čitav ovaj stambeni blok okružen je trotoarima koji su u lošem stanju i neophodna je njihova rekonstrukcija, ali i uređenje parking mesta”, kaze Milošević. “Pored velikog broja gradilišta koja smo imali u prethodnom periodu sada smo otvorili i ovo. Važno je voditi računa i o svim pešačkim prostorima, trotoarima i stazama.“\nMilošević dodaje da pored uređenja cantralnog gradskog trga mora da se vodi računa i o saobraćajnicama koje su u centru grada, ali i na periferiji, a to podrazumeva i prostor koji je namenjen pešacima.\nTrotoari koji se sada rekonstruišu biće popločani behaton pločama i na njima ce biti obeležene taktalne trake koje koriste slepim i slabovidim osobama da se lakše kreću i koriste ove površine.\nMarger Miloš Milošević Obrenovićeva rekonstrukcija trotoar\n3. jula 2020. u 08:19\n3. jula 2020. u 21:08\nKoji je to bulevar 14 oktobar?


RTS :: Đanriko Karofiljo: Tri sata ujutru (11)\nRadio Beograd 3 Đanriko Karofiljo: Tri sata ujutru (11)\nčetvrtak, 01. jul 2021, 23:45\nĐanriko Karofiljo: Tri sata ujutru (11)\nRoman o instant duhovnom sazrevanju, surovo ubrzanom kursu spoznaje koju diktira ili provocira savremeni život. Po rečima recenzenata, Tri sata ujutru je „gotovo savršen roman, kojem je nemoguće dodati ili oduzeti i jednu jedinu reč”.\nItalijanski romanopisac Đanriko Karofiljo do sada je objavio preko dvadeset knjiga za koje je dobio čak šesnaest književnih nagrada. Pored pisanja, Karofiljo je veoma aktivan u društveno-političkom životu Italije i intenzivno je prisutan i popularan sagovornik u medijima. Bio je senator Demokratske stranke i zamenik tužioca za organizovani kriminal Tužilaštva u Bariju.\nNaslov romana preuzet je iz rečenice Skota Ficdžeralda: „U pravoj mračnoj noći duše uvek je tri sata ujutru." Roman je pripovest o ocu i sinu koji se prepoznaju i upoznaju u okolnostima koje, simbolički i doslovno, predstavljaju test izdržljivosti. Prinuđeni da ostanu budni 48 sati, bez sinovljevih lekova za epilepsiju, ali uz lekove koji sprečavaju san, dok otac priča o svojoj mladosti oni otpočinju čaroliju međusobnog otkrivanja...\nKnjigu Tri sata ujutru objavila je ove godine, u prevodu Ane Marković, izdavačka kuća „Klio".


Tag / Veslanje / Vesti online\nIlić: Važno je da nastavimo sa osvajanjem medalja\nSelektor veslačke reprezentacije Srbije Nebojša Ilić kaže da je osvajanje medalja na narednim velikim takmičenjima veoma važno kako bi se održao dosadašnji kontinuitet.\nPike: Umalo se udavih zbog Šakire!\nOdbrambeni fudbaler Barselone Džerard Pike optužio je svoju devojku, planetarnu pop zvezdu Šakiru da je kriva zbog toga što je tokom raftinga završio u vodi!\nTri srpske posade u polufinalu\nPosle prvog dana Svetskog kupa u Lucernu put ka finalima nastavljaju četverac bez kormilara Miloš Vasić, Radoje Đerić, Goran Jagar, Miljan Vuković, četverac bez kormilara za lake veslače...\nStudenti iz Srbije u pobedničkom osmercu Berklija\nDvojica srpskih studenata Luka Đorđević i Igor Lucić pobedili su u jednoj od najuglednijih veslačkih regata na svetu u Henliju (Henley) u Britaniji, kao članovi osmerca američkog univerziteta...\nNole se bacio na veslanje\nI dok sa nestrpljenjem iščekuje predstojeći Vimbldon, Novak Đoković je odlučio da se dobro odmori. Njegov savršen dan uključuje reku, prirodu, tišinu i dobro društvo...\nIva Obradović 6. na svetu u skifu\nNa Svetskom prvenstvu u veslanju, koje se održava na novozelandskom jezeru Karapiro, Srpkinja Iva Obradović zauzela je jutros 6. mesto u finalnoj trci u skifu, rezultatom 8:04,60 minuta.\nEP: Srpski dvojac osvojio bronzu\n43 dana veslali preko Atlantika\nSrpski dvojac 6. na svetu\nSrpski veslači Igor Lucić i Luka Đorđević osvojili su šesto mesto u finalu trke dvojaca bez kormilara na prvenstvu sveta za seniore do 23 godine, koje se održava francuskom u Brestu.\nBronza za dvojac Stojić-Marjanović\nSrpski dvojac u veslanju Nikola Stojić i Marko Marjanović osvojio je bronzanu medalju poslednjeg dana II regate Svetskog kupa u Minhenu.\nSrebrna medalja za srpski četverac\nSrpski četverac bez kormilara u sastavu Miloš Vasić, Goran Jagar, Miljan Vuković i Radoje Đerić osvojio je danas srebrnu medalju na veslačkoj regati Svetskog kupa na Bledu.


Edukacija - Hart 125-126 | Profit\nPočetna > Izdanja > Broj 125-126 > Edukacija - Hart 125-126\nReagovanje na stresore – 5 načina\nPod terminom stresori podrazumevaju se bilo kakvi izazovi u životu i poslu, određene okolnosti u kojima se ljudi mogu nalaziti, nešto što bi se moglo nazvati i problemima. Neki od načina na koje reagujemo na stres su funkcionalni, a neki nisu. Fokus je svakako na konstruktivnim načinima, kao i na tome da svesno biramo način na koji ćemo da reagujemo. Cilj je da se u početku čak i napregnemo pri biranju pristupa, tj. razvijamo tu svoju veštinu tako da u budućnosti spontano i nesvesno reagujemo na funkcionalniji način.\nMoglo bi se reći da kada se suočavamo sa stresnim događajem ili situacijom, mi koristimo jedan od pet načina reagovanja. Nijedan od ovih načina nije idealan, već se svaki može smatrati više ili manje dobrim u određenoj situaciji ili pod datim okolnostima.\nPrvi bi bio vršenje uticaja na uzrok (to su najčešće određene osobe), gde je cilj da napravimo promenu u svom okruženju, u nečijem ponašanju, da izmenimo nečiju odluku ili određene okolnosti kako bi taj stresor ili nestao u potpunosti, ili kako bi se sveo na prihvatljiviju meru. Ukoliko ste član određene organizacije u kojoj imate problem sa kolegom, nadređenim ili zaposlenim i to kod vas izaziva jaku frustraciju i nezadovoljstvo, i ne znate šta ćete, jedan od prioritetnijih načina reagovanja je da sednete i razgovarate sa tom osobom, izrazite svoje potrebe i zamolite je da nešto promeni u svom ponašanju, na primer da ne kasni sa svojim delom projekta.\nDruga opcija je da, ukoliko ne možemo da vršimo uticaj na određeni izazov u okruženju, pokušamo da menjamo sebe i da uvidimo koja su to naša uverenja, veštine i sposobnosti koje treba da preispitamo, a sve sa ciljem da bi i naše postupanje bilo drugačije. Ako uzmemo isti primer, umesto uverenja da drugi ne bi smeli da se ponašaju u neskladu sa našim vrednostima ili stavovima i da zaslužuju da ih vređamo ili ignorišemo, možemo sebi da kažemo da svako ima pravo na svoje lične stavove i ponašanja ma koliko se to nama ne sviđa, i da treba da naučimo da timski upravljamo vremenom u projektima (tako što ćemo drugačije praviti vremenski plan i način praćenja rada).\nTreća opcija je da prihvatimo datu situaciju. Dešava se da nam životne ili poslovne okolnosti nisu najpovoljnije ili onakve kakve bismo želeli da budu, i da tada ne vidimo mogućnost da izvršimo uticaj na druge ili da nešto samostalno promenimo. Tada je legitimno izabrati da se pomirimo sa situacijom i da pritom nemamo nikakvu frustraciju u vezi sa tim, već da se osećamo spokojno koliko god je to moguće s obzirom na date okolnosti. Ukoliko kolega kasni sa izvršenjem svog zadatka, mi možemo da odaberemo da to prihvatimo i da ne učinimo ništa povodom toga, ali ni da se ne nerviramo u vezi sa tim.\nČetvrta opcija bi bila napuštanje situacije, odnosno određenih okolnosti koje su nam stresne, i u tom slučaju niti vršimo uticaj na sebe i druge, niti hoćemo da se pomirimo sa situacijom, već odlučujemo da izađemo iz tima ili organizacije, ili barem u pomenutom primeru možete da donesete odluku da u budućnosti ne sarađujete sa tom osobom na projektima, već sa nekim drugim članom tima.\nPrethodna četiri načina reagovanja na stresore su konstruktivni u zavisnosti od situacije, i smatramo ih funkcionalnim. Nezavisno od toga da li vršimo uticaj na sebe ili na druge, mi to radimo na konstruktivan način, odnosno vršimo uticaj na drugog tako da to bude na obostrano zadovoljstvo, ili vršimo uticaj na sebe sa ciljem menjanja u pozitivnijem/konstruktivnijem pravcu, a ne u destruktivnijem. Deo zrelosti podrazumeva i da ne budemo frustrirani stvarima koje ne možemo da promenimo, već da ih prihvatamo. A nažalost, postoje i one situacije u kojima je psihički ili fizički gledano zdravije i sigurnije da se sklonimo iz situacije koja nam šteti toliko da ne vredi investirati energiju u „popravljanje“ iste\nPored ovih načina, postoji još jedna opcija reagovanja, a to je da ne uradimo ništa u vezi sa našim stresorom/problemom, da ostanemo u situaciji, a da pritom sve vreme budemo uznemireni, frustrirani, tužni, ljuti, povređeni, i da puštamo da to traje. U gorenavedenom primeru, to bi značilo da vam iznova i iznova smeta što kolega ne završava svoj deo projekta na vreme, vi se nervirate, gunđate u sebi, čak ne propustite priliku da ga nekako izokola „pecnete“ ili ogovarate, ali ništa ne radite direktno da se to promeni. Srećemo ljude koji u nekim situacijama budu toliko mentalno zablokirani da nalaze mane svakom od konstruktivnih načina i to koriste kao razloge da ne usvoje nijednu od prve četiri opcije, pa im onda peta preostaje kao nesvesni izbor. Među tim ljudima smo zapravo svi mi, a problem nastaje kada to postane dominantan način reagovanja.\nLjudi koji veruju da stvari koje im se dešavaju zavise u mnogome od njih samih (imaju unutrašnji lokus kontrole) pre se odlučuju za vršenje uticaja na druge i na sebe, jer je to najaktivnija i najproaktivnija opcija. Sa druge strane, ljudi koji misle da ono što se njima dešava u životu zavisi od drugih ljudi i nekih drugih spoljašnjih faktora (poseduju izraziti spoljašnji lokus kontrole), imaju doživljaj da ne mogu ništa da urade povodom date situacije i odlaze u pasivnost koja u svojoj najgoroj verziji u stvari predstavlja petu opciju.\nUkoliko želite da testirate sebe i ujedno provežbate veštinu reagovanja u izazovnim situacijama, napišite pet najvećih stresora tj. izazova u svom poslovnom kontekstu i vidite kako ste do sada na njih reagovali (po principu ovih pet načina reagovanja). Sledeći korak je da definišete kako biste voleli da reagujete, odnosno šta je to što birate kao svoju reakciju. U okviru trećeg koraka napišite sebi šta ćete tačno uraditi i definišite rok u kome ćete proveriti sprovođenje svojih koraka. Ovaj postupak može da Vam postane nova dobra navika kako bi se na jedan strukturisan i svesni način bavili svojim izazovima u životu i kako biste došli do nekog boljeg rešenja.


KMF „Kraljevićevo“ od osnivanja do danas | KAČAREVAČKE NOVINE\nKMF „Kraljevićevo“ od osnivanja do danas\nPosted on 11. novembra 2016. by Marija Vukotic Krunic in Sport, Fudbal // 0 Comments\nKlub malog fudbala „Kraljevićevo“ osnovan je 9. marta 2003. godine u Kačarevu. Osnovala ga je grupa ljudi, entuzijasta i poštovalaca najvažnije sporedne stvari na svetu. Oni su došli na ideju da naprave jednu skladnu sportsku porodicu u vidu futsal kluba.\nSeptembra 2003. godine, po prvi put dolazi do sponzorstva kluba. Iza ekipe staje „Twity company“ iz Beograda, uz čiju podršku klub beleži igranje u 3. Ligi i osvajanje iste.\n„Kraljevići“ su pokazali da nisu amaterska družina i zauzeli su visoko 3. mesto u veoma jakoj konkurenciji. Godine 2005., u klub stiže novi sponzor iz Beograda a to je „Soko group “ koji je uneo finansijsku stabilnost unutar kluba. Nagrada za mukotrpan trud i sjajne rezultate bilo je razigravanje u play off-u za 1. Futsal ligu Srbije što je bio i najveći uspeh u istoriji kluba. Neuspevši da obezbede plasman u najviši rang, „Soko group“ napušta klub kao i prethodni sponzor, i nakon toga se vraća prvobitni naziv kluba koji je snazi i dalje.\nOd tog trenutka klub pogađaju velike finansijske neprilike. Ljudi kojima je stalo do kluba, uzimaju stvar u svoje ruke i uz pomoć opštine Pančevo i MZ Kačarevo, klub nastavlja sa daljim funkcionisanjem. Najveću odgovornost na sebe preuzima Zlatanović Mile, član upravnog odbora, zajedno sa predsednikom kluba Aćimom Miljanovićem. Oni su aktivni igrači kluba, kao i najveći inicijatori pokretanja ovog projekta “davne“ 2003. godine. Njima i još nekolicini ljudi koji su bili zu za klub u najtežim trenucima od osnivanja, članovi, prijatelji i ljubitelji majstorija na petoparcu su neizmerno zahvalni na istrajnosti i požrtvovanju. Ova skladna sportska celina se iz dana u dan širi dolaskom mladih i talentovanih igrača, koji su stiču neophodno iskustvo uz starije saigrače.\nNa desetogodišnjicu kluba, 2013. godine usled finansijkse nestabilnosti, problema u igračkom kadru i lošim rezultatima, klub je ispao iz Druge futsal lige Srbije u niži rang. Posle 2 sezone tavorenja u Trećoj ligi, prethodne sezone osvojivši drugo mesto na tabeli našli smo se ponovo u ligi koju smo igrali punih 10 godina. Za nepune 2 nedelje kreće sezona u Drugoj futsal ligi grupa Vojvodina, ekipa vredno trenira i u novoj sezoni želi da zauzme mesto u gornjem delu tabele.\nEkipu i dalje muče finansijski problemi, prijatelji kluba pomažu koliko mogu i sami igrači se snalaze na razne načine da klub opstane i regularno se takmiči. U kubu se nadaju da će se i to promeniti da će grad Pančevo i privatni sponzori prepoznati njihov trud svih ovih godina i pomoći im da nesmetano funkcionišu i ostvare dugogodišnje ambicije.\nZa kraj, ostaje nadanje, da će ovaj klub u narednim godinama moći da se pohvali plasmanom u najelitniji rang takmičenja, 1. Futsal ligu Srbije.


Muslin: Više ne zavisimo od protivnika - Soskanal\n» Muslin: Više ne zavisimo od protivnika\nObjavio Bojan Pavlović 09/03/2017 - 13:29\nMuslin: Više ne zavisimo od protivnika\nSelektor fudbalske reprezentacije Srbije Slavoljub Muslin izjavio je danas da je napravljena takva ekipa da više ne zavisi od protivnika, već samo od svoje igre, i da sve više veruje u grupu igrača koje poziva.\n"Napravili smo takvu ekipu da više ne zavisimo od protivnika. Ako budemo igrali na svom nivou, ne bi trebalo da bude problema. Ali, svakako će biti teško. Da me nešto plaši, ne bih se prihvatio ove dužnosti. Sve više verujem u ovu grupu, verovao sam od prvog dana. Očekujem da se ponašaju i igraju kao do sada, i još bolje", rekao je Muslin prilikom objave spiska igrača.\nSrbija će 24. marta gostovati Gruziji u petom kolu Grupe D kvalifikacija za Svetsko prvenstvo u Rusiji.\nMuslin je istakao da nije veliki problem to što mnogo reprezentativaca nije standardno u klubovima.\n"Taj problem imamo od početka, ali i nije neki problem jer igraju maksimalno za reprezentaciju. Nedovoljna minutaža u klubovima se nije osetila i nadam se da će tako biti i ubuduće. Igrač sa manjom minutažom je sposoban da jednu utakmicu odigra na visokom nivou", rekao je selektor.\nMuslin je pozvao dvojicu debitanata, napadača Partizana Uroša Djurdjevića i krilnog fudbalera Frankfurta Mijata Gaćinovića, inače mlade reprezentativce Srbije.\n"Djurdjević je igrač koji nam fali. Svojim golovima i ponašanjem se nametnuo. Gaćinović već drugu sezonu igra standardno u jednom od najboljih prvenstava. To je tip igrača koji nama treba", kazao je Muslin.\nMuslin je potvrdio informaciju SOS kanala da je zainteresovan za napadača PAOK-a Aleksandra Prijovića, ali da još nije dobijena dozvola Svetske fudbalske federacije (Fifa).\n"Prvo je igrao za srpsku pa za švajcarsku reprezentaciju. Tražili smo dozvolu Fife, ali je još nismo dobili. On može da bude tip igrača koji bi nam odgovarao", rekao je selektor reprezentacije Srbije.\nNa spisku se umesto štopera Matije Nastasića našao Jagoš Vuković, a selektor je rekao da na tom mestu ima više mogućnosti, posebno zbog toga što Aleksandar Kolarov igra tu poziciju u Mančester sitiju, tako da odsustvo Nastasića ne bi trebalo da se oseti.\nPozvan je i Ljubomir Fejsa, koji zbog povrede nije igrao za Benfiku. Muslin je kazao da "ne bi trebalo da bude problema" što se njega tiče, da trenira normalno i da bi već predstojećeg vikenda treba da bude u timu.\nMuslin je rekao da još ne zna da li će protiv Gruzije braniti Vladimir Stojković ili Predrag Rajković.\nSelektor je istakao da mu je u isto vreme krivo i drago što se mlada reprezentacija Srbije plasirala na Evropsko prvenstvo, jer bi pozvao još igrača iz tog tima.\n"Možda bi moglo da bude još nekoliko igrača iz mlade reprezentacije, ali neću još da ih mnogo zovem, jer imaju novog selektora koji mora da se navikne na njih. Zato nisam insistirao na tome. Ako bude nekih povreda, možda ću tada, pošto se mlada okuplja kada i mi. Drago mi je što su se mladi kvalifikovali na Evropsko prvenstvo, ali mi je žao jer je u A timu moglo da bude mesta za još nekog. Vrata su otvorena svima, naročito mladim reprezentativcima koji su rezultatima zaslužili pažnju", rekao je Muslin.


Intervju za AP: Kosovo vidi da EU favorizuje „razmaženo dete“ – Srbiju - Intervju - Predsednica Republike Kosovo - DR VJOSA OSMANI - SADRIU\nVršilac dužnosti predsednice Kosova optužila je u petak Evropsku uniju da nije tretirala Kosovo kao „jednako“ sa susednom Srbijom u pregovorima o normalizaciji odnosa između dva bivša ratna neprijatelja. Vjosa Osmani, druga predsednica posleratne kosovske države rekla je u intervjuu za Asošijejted pres da ona misli da Brisel nije naučio iz grešaka iz prošlosti i da tretira Srbiju kao „razmaženo dete“. „Mi treba da budemo smatrani jednakima tokom ovog dijaloga. Ukoliko se to dogodi, to otvara put uspešnom dijalogu ubuduće“, rekla je Osmani u intervjuu za Asošijeted pres.\nEU je olakšala pregovore Kosovo – Srbija od 2011. godine, ali samo nekoliko, od više od 30 sporazuma koliko je potpisano, je sprovedeno.\nOsmani, 38, preuzela je dužnost predsednice Kosova ovog meseca kada je bivši predsednik Hashim Thaçi (Hašim Tači) dao ostavku kako bi se suočio sa ratnim zločinima i zločinima protiv čovečnosti u specijalnom sudu čije je sedište u Hagu u Holandiji. Osmani se očekuje da služi u svojstvu vršioca dužnosti najduže šest meseci.\nThaçiju, bivšim predsednicima Skupštine Kadriju Veseliju i Jakupu Karsniqiju, kao i dvojici drugih visokih bivših komandanata Oslobodilačke vojske Kosova koji su se borili za sticanje nezavisnosti od Srbije, se sudi. Niko od njih nije prihvatio nijednu od optužbi.\nOsmani je rekla da dok Kosovo stvara svetski presedan, imajući visoke zvaničnike koji dobrovoljno odlaze u sud, Srbija „režim koji je sponzorisala država, a koji je ubijao civile, od kojih su mnogi bili deca, nije uredio istu stvar“.\n„Oni negiraju sve užasne zločine koje su izvršili u celoj Jugoslaviji, a posebno na Kosovu tokom 1990. godine“, rekla je ona.\nRat 1998-1999. godine na Kosovu, koje je tad bilo srpska pokrajina, okončan je nakon vojne intervencije NATO-a koja je primorala Srbiju da povuče svoje snage. Ujedinjene nacije su upravljale teritorijom devet godina pre nego što je Kosovo 2008. godine proglasilo nezavisnost, postupak koji Srbija ne priznaje.\nViše od 10.000 civila, uglavnom etničkih Albanaca je ubijeno, a više od 1.600 se i dalje vode kao nestali u ratu.\nOsmani je rekla da je Srbija izgubila Kosovo 1999. godine kada „je zloupotrebila moć teritorijalnog integriteta i princip suverenosti kako bi ubijala ljude koji su živeli na toj teritoriji“.\n„Čim priznaju tu realnost, onda mi možemo da imamo uspešan dijalog“, rekla je ona.\n„Nadam se da će međunarodna zajednica shvatiti da bez vršenja pritiska na Srbiju, oni se nikada neće promeniti“, rekla je Osmani dodajući: „Još uvek nema pravde za žrtve, duže od dve decenije nakon okončanja sukoba...


Da li će lepa Barbara da "omekša" UEFA? Milanu preti suspenzija iz Evrope\n"Rossoneri" u problemu zbog deficita od 91 milion evra iz 2014. godine.\nFudbaleri Milana, na čelu sa Sinišom Mihajlovićem odlično “guraju” u poslednje vreme na terenu, ali stvari ne stoje baš tako dobro u klubu.\nNije tajna da italijanski gigant poslednjih godima ima finansijske teškoće, a sada bi zbog njih mogao ozbiljno da ispašta.\nNaime, italijanski mediji pišu da će u ponedeljak delegacija Milana na čelu sa predsednicom izvršnog odbora Barbarom Berlusconi, uz koju će biti i direktor Umberto Gandini, putovati u Nion na sastanak sa predstavnicima UEFA sa samo jednim ciljem: da ubedi nadležne da program stabilizacije kluba teče po planu, u skladu sa finansijskim fer-plejom.\nNajgori scenario po Milan, ukoliko, naravno, Finansijsko telo za kontrolu klubova utvrdi da klub nije poslovao po regulativama, može biti izbacivanje iz Evrope za narednu sezonu, pod uslovom da “Rossoneri” zauzmu jedno od mesta koje vode u evropska takmičenje.\nNajveći problem za slavni klub predstavlja “minus” u budžetu za 2014. godinu od 91 milion evra, pa su sada sve oči uprte ka lepoj Barbari koja će na sastanku od velike važnosti po klub morati da primeni najbolje pregovaračke veštine, i šarm (a što da ne), ne bi li “omekšala” stav ljudi iz UEFA.


Klub SDA Skupštini KS: Hitno osigurati ustavnost Vlade\nNakon objave presude Ustavnog suda FBiH Klub zastupnika SDA u Skupštini KS podsjeća "Četvorku" i samostalne zastupnike u Skupštini KS koji su glasali za neustavani zakon na nekoliko stvari\nKlub zastupnika Stranke demokratske akcije (SDA) u Skupštini Kantona Sarajevo poziva skupštinsku većinu da hitno, u skladu sa presudom Ustavnog suda u FBiH, osigura ustavnost Vlade Kantona Sarajevo i svih drugih političko-pravnih procesa u Kantonu Sarajevo ‘kako građani Kantona Sarajevo ne bi snosili posljedice političkog avanturizma koji je kreirala vladajuća “Četvorka”‘.\nKlub zastupnika SDA podsjeća javnost, ali i aktuelnu vlast u KS da je bezuspješno, po ko zna koji put, ukazivala na pogubnost i destruktivnost načina na koji vladajuća “Četvorka” kontinuirano devalvira Skupštinu KS kao zakonodavno tijelo. Krajnje je vrijeme da se protagonisti političkog i pravnog nasilja vrate u ustavne okvire i da na principima parlamentarne demokratije i vladavine prava počnu rješavati aktuelne, a ne proizvoditi nove probleme, saopćeno je iz SDA.\nNakon objave presude Ustavnog suda FBiH Klub zastupnika SDA u Skupštini KS podsjeća “Četvorku” i samostalne zastupnike u Skupštini KS koji su glasali za neustavani zakon na nekoliko stvari.\nU postupku usvajanja neustavnog zakona, kako se ističe, ali i u postupku pred Ustavnim sudom FBiH, kao argument isticano je da se Vlada KS ne može imenovati prije usvajanja zakona i da bi neusvajanje zakona izazvalo štetne posljedice za društvene interese Kantona. Nakon presude Ustavnog suda FBiH, potpuno je jasno da je usvajanjem neustavnog zakona, nanijeta neprocjenjiva šteta interesima KS, navode iz SDA.\nIstiču da je “logična posljedica takve argumentacije i da Vlada KS, nakon utvrđivanja neustavnosti usvojenog zakona koji je bio uslov njenog imenovanja, ne može biti ustavana niti može nastaviti da funkcioniše”.\nIz SDA ističu da je, s obzirom da je uslov imenovanja Vlade KS bio usvajanje zakona sasvim logično da bez kontinuirane ispunjenosti tog i takvog uslova ne može postojati Vlada KS.\n– Kako je zakon na osnovu presude Ustavnog suda FBiH prestao da važi, logikom i argumentima “Četvorke” proizilazi i da je prestala da postoji Vlada KS koja nije mogla biti imenovana bez usvajanja tog zakona, jer ako je osporeni zakon bio nužan uslov za imenovanje Vlade KS onda je jasno i da takav zakon predstavlja uslov njenog postojanja. Argumentima “Četvorke” to znači da ako nema zakona nema ni imenovanja Vlade, odnosno ako nema zakona nema ni Vlade KS. Međutim, ministrica pravde i uprave KS, Lejla Brčić javno demonstrira paradoksalnu logiku po kojoj je “Četvorka” široj javnosti i prepoznatljiva, a to je da sada uslov za postojanje Vlade KS više nije zakon bez čijeg usvajanja ta ista Vlada nije mogla biti imenovana. Prema naknadnoj pameti “Četvoreke” zakon je nužan uslov za imenovanje Vlade, ali nije nužan uslov za njeno postojanje. Riječima svakodnevnice to znači da ministrica Brčić poručuje građanima da se automobil ne može voziti bez goriva, ali da se može voziti i kretati bez goriva – navode iz SDA.\nLideri “Četvorke” treba da se usaglase i jasno kažu građanima i javnosti u kojoj fazi ne govore istinu, da li u vrijeme usvajanja zakona kada se tvrdi da je zakon uslov bez kojeg se ne može imenovati Vlada ili u periodu nakon donošenja presude Ustavnog suda FBiH kada tvrde da taj isti zakon nije uslov da Vlada KS postoji i nastavi da funckoniše, poručili su iz SDA.\nKlub SDA naglašava da je odluka Skupštine KS od 5. februara ove godine kojom je imenovana Vlada KS posljedica primjene neustavnog Zakona, jer se odlukom Skupštine imenuju ministri za resore koji su uspostavljeni neustavnim zakonom na koji način je sadržaj neustavnog zakona istovremeno predstavlja i sadržaj odluke Skupštine KS.\nOdlukom Skupštine o potvrđivanju Vlade KS izvršeno je imenovanje ministara za svaki od 12 resora od kojih su tri resora uspostavljena upravo primjenom neustavnog zakona. To znači da odluka Skupštine KS sadrži neustavne elemente što samo po sebi ugrožava pravnu sudbinu odluke Skupštine KS. Potpuno je jasno da se primjenom neustavnog zakona ne može donijeti ustavna odluka, navodi se u saopćenju.\nKlub SDA naglašava da je odluka Skupštine KS o potvrđivanju Vlade KS jedinstven pravni akt kojim se istovremeno vrši pojedinačno imenovanje članova Vlade KS, ali i Vlade kao organa izvršene vlasti. Skupština KS nije vršila imenovanje ministara u Vladi KS odvojeno, donoseći pojedinačne odluke kojima se pojedinačno imenuje svaki ministar za određeni resor, niti su zastupnici u Skupštini glasali odvojeno za predložene ministre.\nNaprotiv, Skupština je jednom odlukom potvrdila Vladu KS kao jedinstven organ izvršene vlasti. Zato se neustavnost imenovanja pojedinih ministara neposredno i nužno reflektuje na neustavnost cijele Vlade KS. Pravna validnost odluke o potvrđivanju Vlade KS zavisi od pravne validnosti imenovanja svih članova Vlade KS. Odluka Skupštine kao jedinstven pravni akt ne može dijeliti na ustavni i neustavni dio tako da se nakon presude Ustavnog suda FBiH neustavnost odnosi na Vladu u cjelini, a ne samo na tri ministarstva, naglasili su iz SDA.\nKlub SDA ističe da je usvojeni zakon “Četvorke” i samostalnih zastupnika bio neustavan već u vrijeme njegovog usvajanja, kao i za cijelo vrijeme njegove primjene. Sporni zakon nije postao neustavan tek donošenjem i objavom presude Ustavnog suda FBiH, nego je kao takav bio neustavan cijelo vrijeme nakon njegovog usvajanja i stupanja na snagu, a to je 18. decembra 2020. godine. Zakon su neustavnim učinili zastupnici u Skupštini KS koji su glasali za njegovo usvajanje, a ne Ustavni sud FBiH ili zastupnici SDA u Skupštini KS koji su bili protiv usvajanja zakona i bezuspješno ukazivali na kršenje Poslovnika Skupštine. Ustavni sud FBiH je samo utvrdio odnosno konstatovao da je zakon neustavan. Međutim, neustavnost zakona je direktna posljedica glasanja zastupnika u Skupštini KS.\nKlub SDA poziva “Četvorku” da preuzme odgovornost za politički voluntarizam i hitno osigura “ustavno stanje” u Kantonu Sarajevo kako bi se spriječio nastanak daljnjih štetnih posljedica po interese građana KS, posebno kada se ima u vidu da prestanak primjene neustavnog zakona znači i prestanak primjene svih propisa koji su doneseni na osnovu takvog zakona, što znači i primjenu donesenih pravilnika o unutrašnjoj organizaciji neustavnih ministarstva čije odnošenje je eksplicitno predviđeno tim zakonom, navodi se u saopćenju.\n#ko sda sarajevo\nKO SDA Sarajevo: Pozivamo na poštivanje izbornih rezultata


Politika Autor:Beta18. jan. 202112:08\nProgramski direktor Centra za istraživanje, transparentnost i odgovornost Crta, Raša Nedeljkov, izjavio je danas da se već kasni s početkom razgovora između vlasti i opozicije o izbornim uslovima.\nNedeljkov navodi da više ne postoji dilema šta bi sve trebalo uraditi da se unaprede izborni zakoni, tako da bi dijalog mogao odmah da počne.\n„Ono što nam nedostaje je dijalog o političkoj situaciji u Srbiji, da se spusti lopta i razgovara o političkoj krizi nastaloj zbog zarobljenih institucija i nedostatka pluralizma. Mnogo je važno da i vlast i opozicija, ako vide rešavanje problema u društvu kroz institucije, prevazidju lične animozitete i zajedno počnu da rade u javnom interesu“, ocenio je Nedeljkov.\nZahtev opozicije da se formira ministarstvo za izbore, dodao je on, je politički zahtev i Crta političke zahteve ne želi da komentariše.\nNedeljkov je rekao da je neophodno da se kompletna izborna administracija rekonstruiše kako bi Republička izborna komisija imala mnogo veća ovlašćenja, svoj budžet i svoje zaposlene.\n„Kada su u pitanju izborni uslovi trebalo bi pogledati preporuke OEBS-ove Kancelarije za demokratiju i ljudska prava (ODIR) koje mogu da budu polazna tačka dijaloga vlasti i opozicije“, naveo je direktor Crte.\nNa pitanje da li bi uloga Evropskog parlamenta (EP) trebala da bude aktivnija, Nedeljkov kaže da EP može da bude vrlo koristan tokom dijaloga i u kontroli dogovorenog.\n„Vlast i opozicija se na papiru mogu dogovoriti oko mnogih stvari, ali najbitnija je kontrola dogovorenog. Ako je Srbiji članstvo u Evropskoj uniji prioritet, prirodno je da predstavnici evropske administracije budu uključeni u naš izborni proces, pre svega kontrolišući implementaciju dogovorenog“, ocenio je Nedeljkov.\nUpitan da li očekuje da u Srbiji zaista može da dođe do slobodnih i demokratskih izbora, Nedeljkov je rekao da prema dosadašnjem ponašanju predstavnika vlasti nema mnogo razloga za optimizam.\n„Vlast je i u prethodnom periodu usvajala samo one preporuke koje u suštini nisu ograničavale njihovu moć i prednost zahvaljujući tome što su bili u institucijama države i samim tim imali neograničen pristup i uticaj na medije“, naveo je on.\nPonašanje državnih funkcionera van kampanje, koje vidimo ovih dana i nedelja, dodao je Nedeljkov, ilustruje nerazumevanje suštine problema.\n„Vlast negira postojanje bilo kakvih problema kada su u pitanju izborni uslovi i zato ne čudi zašto se do sada nije krenulo u ozbiljniju implementaciju ODIR-ovih preporuka“, zaključio je Nedeljkov.


Grbljani traže da im Opština Budva vrati u posjed zemljište u zaleđu plaže nakon što je odbila da plati ugovorenu zakupninu\n15949 pregleda\t14 komentar(a)\nJaz, Foto: Vuk Lajović\nKompanija “Jaz - Mrčevo polje” DOO zatražila je od gradonačelnika Budve Marka Carevića da im Opština danas vrati u posjed zemljište u zaleđu plaže Jaz, na kojem su fudbalski tereni i karting straza, te preda ključeve od svih objekata na njihovoj đedovini.\nTo piše u dopisu kompanije čiji je osnivač istoimena nevladina organizacija, u koji su “Vijesti” imale uvid.\nOvakav rasplet događaja uslijedio je nakon što je Opština i sam Carević inicirao raskid ugovora sa NVO, od koje lokalna uprava već deceniju zakupljuje veliki zemljišni kompleks od gotovo dva miliona kvadrata, na kome su, između ostalog, sportski tereni, nekadašnji koncertni plato, a sada i karting staza i parking.\nNVO je prošle sedmice uputila zahtjev Opštini da izmiri godišnju zakupninu od 50 hiljada eura, upozorivši da će ugovor smatrati raskinutim ako lokalna uprava to ne učini.\nIz Opštine su se oglušili u vezi sa nastavkom saradnje sa tom NVO koja okuplja oko 600 Grbljana, pa je uslijedio dopis iz firme “Jaz - Mrčevo polje” da je ugovor raskinut.\n”Dopisom od 9. jula pozvali smo vas na ispunjenje ugovorenih obaveza, odnosno na isplatu zakupnine u roku od osam dana od dana prijema dopisa. S obzirom na to da u ostavljenom roku nijeste isplatili zakupodavcu iznos zakupnine za tekuću godinu, ugovor se automatski raskida. S tim u vezi urgiramo na obavezu vraćanja u posjed predmetnog zemljišta, odnosno da objekte na istima oslobodite od stvari i lica i vratite DOO ‘Jaz - Mrčevo polje’ shodno ugovorenim obevezama. Napominjemo da predmet zakupa treba vratiti zakupodavcu u stanju u kojem je bilo u trenutku kada je predato u posjed”, piše u dopisu dostavljenom Careviću.\nNaglasili su da će danas “pristupiti preuzimanju terena”.\n”Opština Budva je u ponedjeljak dužna da izvrši primopredaju terena i ključeva od objekata”, piše u dopisu koji potpisuje izvršna direktorka firme “Jaz - Mrčevo polje” Jelena Ivković.\nPrije nekoliko dana, iz istoimene NVO su saopštili da nijesu inicijatori raskida ugovora o zakupu, već da ih je Opština Budva dopisom obavijestila o jednostranom raskidu.\nDostavili su navodno kompletnu prepisku sa Opštinom Budva i predsjednikom Markom Carevićem, iz koje se vidi da je lokalna uprava ta koja insistira da se raskine ugovor zbog teške situcije usljed pandemije koronavirusa.\n”U odgovoru na navedeni dopis Opštine smo istakli da je raskid ugovora neosnovan i zatražili održavanje sastanka. Međutim, obavijestili su nas da smatraju da je raskid ugovora osnovan, a o sastanku se nisu izjasnili. Iz svega navedenog, shodno odredbama predmetnog ugovora, zatražili smo od Opštine da isplati ugovorenu zakupninu u roku od osam dana, te ukoliko ne postupi po pozivu, da se ugovor automatski raskida i da su dužni da predaju zemljište, odnosno fudbalske terene nazad u posjed zakupodavca. Napominjemo da je ovakav potez Opštine i predsjednika za nas bio neočekivan, a pogotovo jer je uslijedio pred samu turističku sezonu kada to ni jednoj ni drugoj strani ne ide u korist”, saopštili su.\nOpština Budva počela je da zakupljuje zaleđe plaže Jaz još u vrijeme koalicije DPS-SDP, kada je napravljen koncertni plato uoči koncerta “Rolingstonsa”. Potom je tu nastupila Madona, a kasnije se održavao i muzički festivala “Sea dance”.\nPrvobitno je Opština plaćala godišnje po 80 hiljada eura, a potom i 120 hiljada eura, koje je NVO koristila za pravnu borbu za povraćaj i uknjižavanje zemlje u Mrčevom polju.\nDio Grbljana formirao je NVO “Jaz”, pa je Opština Budva, dok je na njenom čelu bio Dragan Krapović, odlučila da godišnje i jednoj i drugoj NVO uplaćuje po 50 hiljada eura.\nUkoliko ugovor bude raskinut, neizvjesno je ko će gazdovati fudbalskim terenima, na kojima treniraju brojne ekipe.\nRužna slika zaleđa plaže u jeku sezone\nZaleđe plaže Jaza na kome se nalazi nekadašnji auto-kamp i veliki parking, u jeku turističke sezone pretvoren je u ruglo. Zemljištem je trebala da upravlja Opština Budva. Njene službe trebalo je da cijeli prostor dovedu u red kako bi hiljade turista koji svakoga dolaze na jednu od najljepših plaža dočekalo uređeno i pokošeno parkiralište, sređeni prilazi…\nMeđutim, dešava se sasvim suprotno.\nI ranijih godina Jaz je nerijetko bio zapušten, ali ovog ljeta kao da se neko potrudio da se pošalje slika da niko nije dobrodošao na tu plažu.\nJazMarko CarevićBudvaDragan Krapović


Isporučena vrijedna oprema za proširenje sistema za navodnjavanje - infoBirač\nNačelnik opštine Bratunac Nedeljko Mlađenović izjavio je da će za nastavak projekta navodnjavanja u ovoj lokalnoj zajednici biti nabavljena oprema vrijednosti oko 600.000 КM, kako bi novoizgrađeni sistem mogao da uspješno funkcioniše. On je rekao da je danas isporučena kombinovana mašina tipa „skip“ sa svim potrebnim priključcima i mašina za polaganje crijeva, koje će služiti za proširenje mreže sistema za navodnjavanje.\n– Jedinica za koordinaciju poljoprivrednih projekata u resornom ministarstvu Vlade Republike Srpske, u saradnji sa opštinom Bratunac i Svjetskom bankom, realizovala je projekat navodnjavanja vrijednosi oko 9,5 miliona maraka, i on je jedan od najvećih projekata koji su realizovani u našoj opštini. U narednom periodu radićemo i sekundarnu mrežu, s ciljem da obezbijedimo vodu za sve poljoprivredne proizvođače – izjavio je Mlađenović, podsjećajući da je ranije isporučeno crijevo za navodnjavanje.\nOn je rekao da je D.O.O. „Malina“ zaduženo za upravljanje ovim sistemom, kao i da će određene usluge pružati bratunačko komunalno preduzeće „Rad“. Mlađenović je istakao da je opština Bratunac, izgradnjom sistema za navodnjavanje na cijelom području, stvorila sve preduslove za uspješan razvoj malinarstva.\n– Pored sistema za navodnjavanje i protivgradne zaštite, imamo vlastiti rasadnik maline i Savjetodavnu službu sa pet poljoprivrednih inženjera, koji pružaju usluge našim poljoprivrednim proizvođačima. Opština će pružiti sve usluge proizvođačima da bi se mogli baviti malinarstvom, kao porodičnim biznisom koji je uspješan kada postoji vlastita radna snaga – zaključio je Mlađenović.\nPredstavnik preduzeća DOO „Malina“, Radenko Radović, ocijenio je da će oprema, koja je danas isporučena, značiti mnogo u proširenju sistema za navodnjavanje.\n– Zahvaljujući novoj opremi uradićemo sekundarnu mrežu, tako da će svim proizvođačima na području naše opštine biti omogućeno da se priključe na sistem za navodnjavanje, koji je već izgrađen – rekao je Radović.\nOn je naveo da je u toku ove godine oko 350 poljoprivrednih proizvođača maline priključeno na novoizgrađeni sistem.\nPolicija od Bratunčanina oduzela pištolj zbog izazivanja opšte opasnosti


Postavio: eTrebinje Ponedjeljak, 14.03.2022. 0\nIzgradnja nove bolnice u Trebinju počeće u ovoj godini i kada se izgradi biće najsavremenija zdravstvena ustanova u ovom dijelu Balkana, sa savremenom medicinskom opremom i novim kadrovima, poručeno je nakon sastanka koordinacionog tima za izgradnju nove Bolnice u našem gradu.\nGradonačelnik Trebinja Mirko Ćurić rekao je da će se nova zgrada Bolnice izgraditi neposredno uz južnu obilaznicu, na dijelu parcela prema naselju Pridvorci, te da će zadovoljiti sve potrrebe koje treba da ima jedna ovakva ustanova.\n„Prostiraće se na površini od oko 7.000 metara kvadratnih, dok će sam objekat buduće bolnice imati oko 18.000 metara kvadratnih“, naveo je Ćurić.\nOn se zahvalio renomiranom preofesoru doktoru Predragu Pešku što je prihvatio da bude dio koordinacionog tima koji će biti zadužen za kadrovska pitanja buduće Bolnice.\nMinistar zdravlja i socijalne zaštite Srpske Alen Šeranić istakao je da je u toku izrada idejnog projekta buduće bolnice koji treba da bude završen do kraja maja, nakon čega će biti poznate sve pojedinosti poput tačnih gabarita objekta i prostornog rasporeda.\n„Ministarstvo će u narednom periodu potpisati sporatum o saradnji sa Gradom Trebinjem oko izgradnje nove bolnice kako bi svaka strana znala svoje obaveze jer je riječ o velikom kapitalnom objektu“, naveo je Šeranić.\nŠeranić je naveo da će nova trebinjska bolnica ima urgentni blok, poliklinički i dio za hirurgiju.\nProfesor doktor Predrag Peško rekao je da mu je veliko zadovoljstvo što će biti dio tima Vlade Republike Srpske koji će biti zadužen za izgradnju nove bolnice u Trebinju.\nOn je istakao da je plan po kome je zamišljena nova bolnica na najvećem svjetskom nivou sa najboljom mogućom tehnologijom.\n„Lično ću se potruditi da tehnološki dio prate adekvatni kadrovi. Bolnica će imati nivo struke tako da pruža usluge i pacijentima iz cijelog regiona. Republika je obezbijedila sredstva i nadam se da ćemo uspjeti sve što je zamišljeno. Ovo je velika stvar za Hercegovinu“, naveo je Peško.\n„Već se raspisala specijalizacija za vaskularnu hirurgiju, zatim uskoro ide i za neurohirurga. Ne mora svaki pacijent sa moždanim udarom da se prebacuje za Podgoricu ili Banjaluku. Nova bolnica će imati savremenu angiosalu i interventne kardiologe jer se u Trebinju godišnje zabilježi i do 140 infarkta miokarda, zatim skener, magnet, mamografiju. Spremićemo ljude za sve to“, poručio je Peško.\nDodik – Ćurić: Nastavljaju se sve započete investicije, prioritet putna infrastruktura\nĆurić: Grad spreman da ponudi obradive površine poljoprivrednicima\nCijene otišle u nebo, građevinci traže anekse ugovora\neTrebinje Ponedjeljak, 07.03.2022.\nŠeranić poručio da će Srpska izdavati kovid sertifikate


I deca i odrasli imaju slične simptome COVID-19, s tim da su dečji simptomi blagi i hladni. Većina dece se oporavi u roku od jedne do dve nedelje. Njihovi simptomi su:\nAko vaše dete ima simptome COVID-19 ili mislite da bi mogao imati COVID-19, pozovite pedijatra koji će vam dati najbolji savet. Ako dete ima temperaturu uputite se u kovid ambulantu u svom mestu. Držite dete kod kuće i dalje od drugih, koliko god je to moguće. Ako je moguće, neka vaše dete koristi zasebnu spavaću sobu i kupatilo od članova porodice.\nPET stvari koje bi trebalo da znate ako letujete u Grčkoj


Studijska poseta OCD iz Srbije Švedskoj - Stakleno Zvono e-TV magazin\nDvadeset devet predstavnika organizacija civilnog društva aktivnih u oblasti održivog razvoja iz cele Srbije imalo je priliku da se bolje upozna sa stanjem životne sredine i održivim razvojem u Švedskoj. Studijsku posetu REC je organizovao u okviru programa podrške civilnom društvu (SECTOR II).\nGrupu koja je posetila Švedsku u periodu od 26. septembra do 2. oktobra, činili su predstavnici organizacija civilnog društva koji trenutno realizuju jednogodišnje projekte (dobitnici SECTOR II grantova). Cilj studijske posete bilo je sticanje znanja i dodatno razvijanje kapaciteta organizacija započeto Master kursom u aprilu ove godine u Srbiji. Prvi modul Master kursa (Beograd, 26-30. april 2010. godine) omogućio je organizacijama da unaprede veštine i znanja u sledećim oblastima: lobiranje, uloga „budnog oka“, učešće javnosti, pravne pouke/zastupanje, efikasna komunikacija i dopiranje do javnosti. Više informacija o Master kursu možete naći na adresi:\nU drugom modulu Master kursa (studijskoj poseti Švedskoj) predstavnici OCD su imali priliku da se upoznaju sa švedskim modelom održivog razvoja, sretnu se sa predstavnicima tamošnjih organizacija civilnog društva, lokalne samouprave, Švedske agencije za međunarni razvoj i saradnju, kao i da na praktičnom primeru vide kako su principi održvog razvoja primenjeni u svakodnevnom životu ove skandinavske zemlje.\nPored učenja, bila je ovo i prilika za druženje i upoznavanje impresivnog grada na vodi -Stokholma.\nTags: akcijaBeogradeko vestiekologijaenergetska efikasnostEUEvropska unijaKragujevacnevladine organizacijeOdrživi razvojOrganizacijaorganizacija civilnog društvaProjekatRegionalni centar za životnu sredinu za Centralnu i Istočnu Evropu (REC)SECTORSrbijaŠvedskasvetvesti\nNext story Deseta jubilarna izložba gljiva u Kragujevcu\nPrevious story Pojačan monitoring kvaliteta vode Dunava


Fudbalski klub “Leotar”, čiji je račun odblokiran, sutra će odigrati prvu utakmicu u Premijer ligi BiH, najavljeno je danas na konferenciji za novinare Uprave kluba na stadionu “Police” u Trebinju i poručeno da taj klub ne treba bilo ko da politizuje, nego da se sav grad ujedini i pomogne da postigne što bolje sportske rezultate.\nPredsjednik Uprave fudbalskog kluba “Leotar” Gordan Mišeljić u ime uprave kluba upitao je da li je gradu Trebinju potreban premijerligaš u fudbalu i ocijenio da klub sa takvom tradicijom zaslužuje da igra u Premijer ligi, poslije osam godina pauze.\n“Teškim radom smo za dvije godine preskočili dva ranga takmičenja i sa ponosom možemo reći da Leotar od sutra počinje svoju prvu prvenstvenu utakmicu u Premijer ligi”, rekao je Mišeljić.\nOn je naglasio da je klub dobio od Gradske uprave i privrednika bezrezervnu podršku za ulazak u Premijer ligu, a trebalo je ispuniti puno uslova, kao što je licenciranje kluba za Premijer ligu, a zauzvrat će klub od fudbalskog saveza dobiti razne benefite koji će se ogledati u rekonstrukciji infrastrukture na stadionu.\nPrema njegovim riječima, potrebno je da u roku od tri godine FK “Leotar” dobije moderni “hibrid stadion” za glavni teren, a Savez će donirati rasvjetna tijela za reflektore za stadion “Police”.\n“Fudbalski klub Leotar opet dolazi u žižu javnosti i pokušava se ispolitizovati, što nije dobro. Apelujem na sve da na taj način ne dobijamo jeftine političke poene”, rekao je on i dodao da je jedan od uslova za licenciranje bila i deblokada računa i da se od svih od kojih su zatražili pomoć Gradska uprava prva javila da pomogne i uspješno je riješila dvije blokade računa kluba, a pravosnažne presude su datirale još iz 2003. i 2013. godine.\nMišeljić je ukazao da je jako pozitivno raspoloženje u gradu zbog uspjeha Leotara i zatražio podršku svih kako bi opet na stadionu u Policama gledali najeminentnije klubove iz BiH.\nOdgovarajući na novinarsko pitanje ko je doveo klub u situaciju da je dugovao skoro pola miliona KM, Mišeljić je rekao: “Niko ovdje od nas, pa ni sadašnja Gradska uprava nije učestvovala u tim stvarima”.\nOn je naglasio da je pred tim fudbalskim klubom teška predstojeća sezona i da im treba omogućiti što bolje uslove za rad i da se očekuje veliki broj gledalaca na tribinama stadiona u Policama.\nSportski direktor FK “Leotar” Željko Radović istakao je da pojedinci pokušavaju da ispolitizuju taj klub što nije dobro.\n“FK Leotar je krenuo dobrim putem, poslije dugo vremena igra Premijer ligu i ne treba ovim momcima da uskratimo to pravo, već da se dokažu na premijerligaškim terenima. Mi smo ljudi koji se bave sportom i fudbalom i politika nas ne interesuje”, rekao je Radović, koji nije želio da imenuje bilo koga ko pokušava da ispolitizuje klub jer ne želi da na bilo koji način učestvuje u tome, jer zastupa samo interese FK “Leotar”.\nOn je rekao da sa “obje ruke” podržava deblokadu računa kluba da bi klub mogao transparentno da posluje.\nŠef stručnog štaba FK “Leotar” Branislav Krunić istakao je da će fudbaleri Leotara, poslije osam godina, igrati prvu utakmicu u okviru Premijer lige, u Bijeljini, istakavši da svi treba da budu ponosni na to.\n“Grad Trebinje treba da se ujedini i pruži podršku FK Leotaru jer to zaslužuju i da zajedničkim snagama na najbolji mogući način prezentujemo ovaj grad i sport”, naglasio je Krunić.\nNajavljeno je i da ukoliko FK “Leotar” ostane u Premijer ligi da je u planu izgradnja tekozvanog “hibridnog stadiona”, vrijednog oko 980.000 evra, gdje bi Savez učestvovao sa oko 700.000 evra.\nfk leotargordan mišeljić


SPORT-POKRET "PUSH" - fitnes uređaj za merenje snage tokom treninga\n"PUSH" - fitnes uređaj za merenje snage tokom treninga\nUkoliko vežbate sa opterećenjem, verovatno često dolazite u situaciju da niste sigurni da li možete uraditi još jedno ponavljanje ne želeći da rizikujete i nastanak povrede, teško pratite urađene vežbe, brzinu izvođenja pokreta, serije i ponavljanja. Razmatranje sopstvenih slabosti, ograničenja ili prednosti nekad može biti veoma teško, naročito početnicima i to bez pomoći personalnog trenera.\nU ovom tekstu želimo da vam predstavimo fitnes uređaj pod imenom "PUSH" (srb - guraj) koji može zameniti personalnog trenera ili čak i pomoći vašem treneru da prati vaše rezultate. Sa sedištem firme u Torontu, uređaj je posebno namenjen osobama koje prvenstveno imaju za cilj vežbanje snage, pružajući detaljne pokazatelje za optimizaciju samog programa. Sa cenom po kojoj će se moći naručiti za oko 150$, predstavlja idealni fitnes gedžet za svakog pojedinca, profesionalnog sportistu ili amatera koji žele da prate svoj trening snage i izvuku najbolje iz njega.\nČovek po imenu Remi Alhamad, koji je prvenstveno radio na razvoju mobilnih uređaja, ali i sam zainteresovan za razvoj nauke u sportu, želeo je da pronađe uređaj koji će biti mali i lako prenosiv a koji bi sadržao sve potrebne podatke kako bi pomogao sportistima da unaprede i detaljno prate svoj program snage. Po njegovim rečima, 20 godina je čekao na ostvarenje uređaja koji je imao samo u svojim mislima.\nPUSH fitnes uređaj\nDizajniran tako da može pratiti snagu, ravnotežu, balans, silu, brzinu, ponavljanja i broj serija, tempo, programe za specifične potrebe, merenje 1 maksimalnog ponavljanja i sl. baziran na osnovu učinka vežbača koji pokazuje na svom treningu. Trenutno, ovaj uređaj je dizajniran da može pratiti po Alhamed-u i njegovom timu 10 krucijalnih vežbi kao što su čučnjevi, mrtvo dizanje, rad sa girjama, zgibove, sklekove i benč potisak. Svaka od pojedinačnih vežbi sadrži sopstveni algoritam koji pruža uvid u sve parametre vežbe. Kompanija planira uvođenje novih vežbi u zavisnosti od potraživanja i potrebe sportova kao što su veslanje, tenis, skvoš ili neki drugi.\nOvaj fitnes uređaj dolazi zajedno sa aplikacijama za iPhone i Android telefone, kao i podrškom sa web portala. Pruža mogućnost povezivanja sa drugim korisnicima ovog uređaja, praćenje njihovih programa i postignutih rezultata u vežbama. Ono što čini ovaj uređaj posebnim jeste njegova jednostavnost i razumljivost, što ne zahteva dodatno poznavanje kompjuterske ili nauke vezane za kineziologiju (nauka o kretanju).\nIpak, jedna od krucijalnih stvari koje ovaj uređaj poseduje jeste i monitor srčane frekvencije, kojim ova kompanija želi dublje da se pozabavi i donese najbolje za svoje korisnike.\nZa korišćenje ovog uređaja postoje dva odvojena moda:\n"Free mode" (slobodan mod) - slobodan odabir vežbi na aplikaciji i uključivanje uređaja za praćenje vežbe;\n"Go mode" (pripremljen mod) - preuzimanje programa vežbi ili lično pravljenje programa pre odlaska na trening sa brojem serija, ponavljanja, brzinom pokreta, opterećenjem i sl.\nOvaj uređaj takođe pruža dodatnu mogućnost trenera da mogu da treniraju svoje klijente pripremajući im programe i prateći njihove postignute rezultate na daljinu.\nOvaj fitnes uređaj kreće sa prodajom 2014. godine, oko aprila.\nDetaljnije pogledajte i na stranici: http://www.pushstrength.com/#device1


Vladimir Putin hrani konje Prževaljskog - 05.10.2016, Sputnik Srbija\nVladimir Putin hrani konje Prževaljskog\nPredsednik Rusije Vladimir Putin posetio je državni rezervat prirode „Orenburški“, gde je nahranio i ceremonijalno pustio iz tora šest konja Prževaljskog. 05.10.2016, Sputnik Srbija\nPredsednik Rusije Vladimir Putin posetio je državni rezervat prirode „Orenburški“, gde je nahranio i ceremonijalno pustio iz tora šest konja Prževaljskog.\nPredsednik Rusije zajedno sa saradnicima rezervata namamio je konje, nakon čega su životinje istrčale u glavni deo rezervata.\n„To je jedinstven događaj. Ova vrsta konja je prilično retka u svetu“, rekao je Vladimir Putin.\n© Sputnik / Alexei DruzhininPredednik RF Vladimir Putin za vreme posete na aerodromu u Orenburgu.\nPredednik RF Vladimir Putin za vreme posete na aerodromu u Orenburgu.\n© Sputnik / Alexei DruzhininPuštanje šest Prževaljskih konja iz aklimatizacionog dela Centra za reintrodukciju konja Prževaljskog u državnom rezervatu prirode „Orenburški“ u toku posete predsednika Vladimira Putina.\nPuštanje šest Prževaljskih konja iz aklimatizacionog dela Centra za reintrodukciju konja Prževaljskog u državnom rezervatu prirode „Orenburški“ u toku posete predsednika Vladimira Putina.\n© Sputnik / Alexei DruzhininPredsednik Rusije Vladimir Putin i rukovodilac Centra za reintrodukciju konja Prževaljskog Tatjana Žarkih u državnom rezervatu prirode „Orenburški“.\nPredsednik Rusije Vladimir Putin i rukovodilac Centra za reintrodukciju konja Prževaljskog Tatjana Žarkih u državnom rezervatu prirode „Orenburški“.\n© Sputnik / Alexei DruzhininRuski predsednik Vladimir Putin i ministar prirodnih resursa i životne sredine Sergej Donskoj i rukovodilac Centra za reintrodukciju konja Prževaljskog Tatjana Žarkih prilikom posete Centru za reintrodukciju konja Prževaljskog u državnom rezervatu prirode „Orenburški“.\nRuski predsednik Vladimir Putin i ministar prirodnih resursa i životne sredine Sergej Donskoj i rukovodilac Centra za reintrodukciju konja Prževaljskog Tatjana Žarkih prilikom posete Centru za reintrodukciju konja Prževaljskog u državnom rezervatu prirode „Orenburški“.\n© Sputnik / Alekseй Družinin / Uđi u foto-galerijuPredsednik Rusije Vladimir na ceremoniji puštanja u divljinu šesti konja Prževaljskog iz aklimatizacionog dela Centra za reintrodukciju konja Prževaljskog u državnom rezervatu prirode „Orenburški“.\nPredsednik Rusije Vladimir na ceremoniji puštanja u divljinu šesti konja Prževaljskog iz aklimatizacionog dela Centra za reintrodukciju konja Prževaljskog u državnom rezervatu prirode „Orenburški“.\n© Sputnik / Alexei DruzhininPredsenik Rusije Vladimir Putin na ceremoniji puštanja u divljinu šesti konja Prževaljskog iz aklimatizacionog dela Centra za reintrodukciju konja Prževaljskog u državnom rezervatu prirode „Orenburški“.\nPredsenik Rusije Vladimir Putin na ceremoniji puštanja u divljinu šesti konja Prževaljskog iz aklimatizacionog dela Centra za reintrodukciju konja Prževaljskog u državnom rezervatu prirode „Orenburški“.\n© Sputnik / Alexei DruzhininPredsednik Rusije Vladimir Putin za vreme posete Centru za reintrodukciju konja Prževaljskog u državnom rezervatu prirode „Orenburški“.\nPredsednik Rusije Vladimir Putin za vreme posete Centru za reintrodukciju konja Prževaljskog u državnom rezervatu prirode „Orenburški“.


Vlada Federacije Bosne i Hercegovine, na prijedlog federalnog ministra unutrašnjih poslova Aljoše Čampare, usvojila je Odluku o davanju na korištenje Federalnoj upravi policije (FUP) dva objekta u Centru za obuku policijskih kadrova „Mahir Begić“ u Suhodolu.\nUsvojena odluka rezultat je napora federalnog ministra unutrašnjih poslova Aljoše Čampare i zamjenika direktora FUP-a Ensada Kormana da se osiguraju adekvatni uslovi za smještajne i trenažne potrebe pripadnika Specijalne policijske jedinice (SPJ) FUP-a.\nMinistar Čampara istakao je kako su objekti i prostor kojim raspolaže Centar za obuku policijskih kadrova „Mahir Begić“ u Suhodolu odlično rješenje za smještaj dijela operativnog sastava SPJ-a.\n„FUP planira da osigura uslove za boravak u objektima, u kojima bi stalno boravio barem jedan tim iz sastava SPJ-a. Osim navedenog, Centar bi pružio odlične uslove za organizovanje kvalitetnih tromjesečnih obuka, kao i smještaj 40 novih pripadnika SPJ-a“, kazao je ministar Čampara.\nFederalni ministar najavio je kako će i u budućnosti usmjeriti sve kapacitete Federalnog ministarstva unutrašnjih poslova na jačanje FUP-a kao jedne od najvažnijih uprava u sigurnosnom sistemu Bosne i Hercegovine.


PREDLOG ZAKONA O AZILU I PRIVREMENOJ ZAŠTITI: Odluka o zahtevu za azil u redovnom postupku donosiće se najkasnije u roku od tri meseca od dana podnošenja zahteva za azil. Celokupan postupak zahteva za azil obavljaće se na graničnom prelazu, odnosno u tranzitnom prostoru vazdušne i luke unutrašnjih voda, pod uslovom da se tražiocu obezbedi adekvatan smeštaj i ishrana\nOdluka o zahtevu za azil u redovnom postupku će se donositi najkasnije u roku od tri meseca od dana podnošenja zahteva za azil, predviđa Predlog zakona o azilu i privremenoj zaštiti. Do sada nije postojao rok u kojem bi se donela odluka o azilu.\nOvo je samo jedna od novina koje propisuje novi Predlog zakona, usvojen na vladi prošle nedelje.\nNovi predlog propisuje i ubrzanu proceduru koja će trajati najkasnije 30 dana, ali su to uslovi kojima se odbija azil. Na primer, po ubrzanoj proceduri u roku od 30 dana će se odlučivati kada tražilac predstavlja ozbiljnu opasnost po nacionalnu bezbednost i javni poredak ili kada svesno dovodi u zabludu službenike Kancelarije za azil MUP-a Srbije.\nDo donošenja pravosnažne odluke o zahtevu za azil, tražiocima se obezbeđuju materijalni uslovi prihvata u Centru za azil ili drugim objektima namenjenim za smeštaj tražilaca.\nJedna od ključnih novina koja se uvodi ovim propisom jeste mogućnost da se celokupan postupak zahteva za azil obavi na graničnom prelazu, odnosno u tranzitnom prostoru vazdušne i luke unutrašnjih voda, pod uslovom da se tražiocu obezbedi adekvatan smeštaj i ishrana.\nIzuzetno, stranac nameru za podnošenje zahteva za azil može izraziti i u Centru za azil ili u drugim objektima određenim za smeštaj tražilaca.\nPredlogom zakona se propisuje i da ovlašćeni službenik Kancelarije za azil MUP-a, koji je prošao neophodnu obuku, sasluša tražioca u najkraćem mogućem roku o svim činjenicama i okolnostima koje su od značaja za odlučivanje po podnetom zahtevu za azil.\nU slučaju povećanog broja podnetih zahteva u tolikoj meri da službenici Kancelarije za azil nisu u mogućnosti da blagovremeno saslušaju svakog tražioca, Vlada Republike Srbije moći će na zahtev nadležnog organa da donese odluku kojom se u postupak saslušanja privremeno uključuju službenici drugih organizacionih jedinica nadležnog organa ili drugih državnih organa, koji pre uključivanja u postupak moraju proći neophodnu obuku.\nPredlog zakona propisuje i koja će sve prava, ali i obaveze imati osobe kojima će biti odobreno pravo na utočište. Oni će, kao i do sada, imati pravo na boravak, smeštaj, slobodu kretanja, zdravstvenu zaštitu, obrazovanje, pristup tržištu rada, pravnu pomoć, socijalnu pomoć, svojinu, slobodu veroispovesti, spajanje porodice, isprave i pomoć pri integraciji.\nOsoba kojoj se odobrava pravo na azil dužna je da poštuje Ustav, zakone, druge propise i opšte akte Republike Srbije.\nPravo boravka utvrđuje se rešenjem o odobrenom pravu na utočište, a dokazuje se ličnom kartom za osobu kojoj je odobreno pravo na azil.\nPodnosiocima zahteva za azil će se obezbediti smeštaj u skladu sa mogućnostima Republike Srbije, najduže godinu dana od dana konačnosti odluke kojom mu je priznat status, ukoliko ne poseduje novčana sredstva u skladu sa propisima kojima je uređen smeštaj osoba kojima je odobreno pravo na azil.\nTražilac azila ima pravo da se slobodno kreće na teritorije Republike Srbije kao i van teritorije države.\nŠto se tiče zdravstvene zaštite, azilanti će imati pravo na nju, u skladu sa propisima kojima je uređena zdravstvena zaštita stranaca, dok će troškovi zdravstvene zaštite padati na teret budžeta Srbije.\nSvi koji zatraže azil u Srbiji imaće pravo i na osnovno, srednje i visoko obrazovanje pod istim uslovima kao i državljani Republike Srbije, kao i pristup tržištu rada.\nGarantovano im je i pravo na spajanje porodice, kao i pomoć pri integraciji u društvo. Srbija se time obavezuje da će u okviru svojih mogućnosti obezbediti uslove za uključivanje osoba kojima je odobreno pravo na azil u društveni, kulturni i privredni život, kao i da će omogućiti naturalizaciju izbeglica.\nIzvor: Vebsajt Politika, D. Telesković, 03.09.2017.


PAOK SREĆNIJI U CRNO-BELOJ DRAMI: Partizan od -24 do napada za osminu finala -\nPAOK SREĆNIJI U CRNO-BELOJ DRAMI: Partizan od -24 do napada za osminu finala\nObjavio: Andrej Kosić 22/02/2017\nKošarkaši Partizana završili su učešće u FIBA Ligi šampiona, pošto su danas u revanš utakmici u Beogradu izgubili od grčkog PAOK-a sa četiri poena razlike u prvom kolu eliminacione faze.\nPartizan je izgubio sa 82:78 (18:16, 29:16, 17:18, 18:28) i tako ispao, pošto je u prvoj utakmici u Solunu pobedio sa dva poena razlike.\nNajefikansiji u Partizanu bio je kapiten Veličković sa 19 poena, Birčević, Andrić i Pot dali su 11. U ekipi PAOK-a daleko najbolji bio je neverovatni Mekfaden koji je ubacio 26 poena, od toga sedam trojki. Pratili su ga Sajbert sa 16 i Pejners sa 15.\nCrno-beli su ovaj meč igrali desetkovani bez nekoliko važnih igrača, ali i tako oslabljeni su mogli do sledeće faze. Presudio je očajan procenat šuta iz igre Partizana, ali i neverovatne 22 izgubljene lopte. Sa druge strane PAOK je imao neverovatno šutersko veče, Grci su ubacili 12 trojki naspram Partizanović četiri.\nProtivnik PAOK-u u osmini finala Lige šampiona biće španska ekipa Tenerife.\nSrpski vicešampion je veoma loše započeo utakmicu. PAOK je sjajno pogađao trojke, pa je sredinom prve četvrtine imao velikih +12, 18:6. Ipak, od tog trenutka desetkovani Partizan se budi i neverovatnom serijom od 18:0 stiže do vođstva od 24:18. Crno-beli su potpuno pali u drugoj deonici. PAOK je ponovo krenuo da pogađa iz svih pozicija, dok je Partizan šakom i kapom gubio lopte. To su Grci iskoristili da na odmor odu sa velikih 15 poena razlike, 47:32.\nNišta se nije promenilo ni u nastavku utakmice. Partizan je nastavio da greši, ali i da se muči sa šutem iz igre. Sa druge strane PAOK je na krilima neverovatnog Mekfedena ubrzo stigao do maksimalnih +20. Na sredini ovog perioda, solunski tim je stigao do ubedljivih 64:40, pa se tad činilo da je Partizanu svaka šansa izgubljena. Ipak, srpski tim do kraja četvrtine pravi veliku seriju od 10:0, pa pred poslednji period PAOK ima prednost od 64:50.\nNastavio je Partizan sa nešto boljom igrom, ubrzo je posle dugo vremena bio na jednocifrenom minusu, bilo je 68:59 za PAOK. Ipak, desetkovani srpski vicešampion je ponovo krenuo da pravi veliki broj grešaka, što je bratski klub iz Soluna iskoristio da se odlepi na velikih +17, 76:59. Vođeni frenetičnom podrškom publike igrači Partizana nisu hteli da se predaju do samog kraja, polako su topili prednost rivala, pa je košem Veličkovića, na nešto više od minut pre kraja PAOK vodio 80:73. Trojkom Andrića naš tim stigao je na minus 6 na 45 sekundi do kraja. Partizan je odlično odigrao odbranu, Novica je ukrao loptu i iz kontra napada je smanjio na 82:78. Grci su preko Margaritisa imali dva bacanja, međutim on je oba promašio, pa je Partizanu ostao napad ili za produžetke ili prolaz dalje. Nažalost, kao i tokom većeg dela utakmice, i ovoga puta Crno-beli su se spetljali, Andrić je izgubio loptu, pa je PAOK otišao u osminu finala.